open-index/open-wikipedia-markdown huggingface dataset:
ପ୍ରେମ୍ କୁମାର

**ପ୍ରେମ୍ କୁମାର**, ୨୦୧୮ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ତରଙ୍ଗ ସିନେ ପ୍ରଡକ୍ସନ ଏହି ଚଳଚ୍ଚିତ୍ରଟି ନିର୍ମାଣ କରିଥିଲା । ରଞ୍ଜନ ଶତପଥୀ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ସଞ୍ଜୟ ମହାକୁଡ଼, ଦେବୀଦତ୍ତ ମହାନ୍ତି ଏବଂ ଶକ୍ତି ବରାଳ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ତାପସ ସରଘରିଆ ଓ ଦେବୀଦତ୍ତ ମହାନ୍ତି । ତାପସ ସରଘରିଆ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅନୁଭବ ମହାନ୍ତି, ଶିବାନୀ ସଙ୍ଗୀତା ଓ ତମନ୍ନା ବ୍ୟାସ । ସୁଟିଂ ଆରମ୍ଭ ହେବାର କିଛିଦିନ ପରେ ଅନୁଭବ ମହାନ୍ତି ଆହାତ ହୋଇଥିଲେ । ଆହାତ କାରଣରୁ ଏହି କଥାଚିତ୍ରଟିର ସୁଟିଂ ଅଧାରେ ଅଟକିଯାଇଥିଲା, ଫଳରେ ୨୦୧୮ ରଜ ସମୟରେ ପୂର୍ବ ଯୋଜନା ମୁତାବକ ଏହା ମୁକ୍ତିଲାଭ କରିପାରିନଥିଲା । ୯ ଜୁଲାଇରୁ ଏହାର ସୁଟିଂ ପୁନର୍ବାର ଆରମ୍ଭ ହୋଇଥିଲା । ମନୋଜ ମିଶ୍ର, ଶୁରେଶ ମିଶ୍ର ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

## ଶୁଟିଂ ସମୟରେ ଅଘଟଣ 
ତରଙ୍ଗ ସିନେ ପ୍ରଡକ୍ସନ୍‍ର ‘ପ୍ରେମ୍‍ କୁମାର’ ଚିତ୍ରର ସୁଟିଂ ପ୍ରଥମେ ଆରମ୍ଭ ହୋଇଥିବାବେଳେ କିଛି ଦିନ ମଧ୍ୟରେ ନାୟକ ଅନୁଭବ ଦୁର୍ଘଟଣାର ଶିକାର ହୋଇଥିଲେ। ଫଳରେ ସୁଟିଂ ବନ୍ଦ ହୋଇଯାଇଥିଲା। ରଜ ଅବସରରେ ଚିତ୍ରଟି ମୁକ୍ତିଲାଭ କରିପାରିନଥିଲା। ପରେ ଯେବେ ସୁଟିଂ ଆରମ୍ଭ ହେଲା ପ୍ରଯୋଜକ ପ୍ରଦ୍ୟୁମ୍ନ ଲେଙ୍କାଙ୍କ ପିତୃ ବିୟୋଗ, ନୃତ୍ୟ ନିର୍ଦ୍ଦେଶକ ଗିରୀଶ ମହାନ୍ତିଙ୍କ ମାତୃ ବିୟୋଗ ପରି ଘଟଣା ଆମ ପାଇଁ ଏକ ଆହ୍ୱାନ ସୃଷ୍ଟି କରିଥିବା କହିଛନ୍ତି ନିର୍ଦ୍ଦେଶକ ଶ୍ରୀ ସରଘରିଆ ।

ଏହି ଚିତ୍ରର କିଛି ଦୃଶ୍ୟର ସୁଟିଂ ପାଇଁ ନାୟକ ଅନୁଭବ, ନାୟିକା ଶିବାନୀଙ୍କ ସମେତ ନିର୍ଦ୍ଦେଶକ ତାପସ ସରଘରିଆ, କ୍ୟାମେରାମ୍ୟାନ୍‍ ପ୍ରମୁଖ ଜମ୍ମୁ କାଶ୍ମୀର ଯାଇଥିଲେ । ସେଠାରେ ଥିବା ଦୁଧ୍‍ପଥ୍ରିରେ ୧୩ ସେପ୍ଟେମ୍ବର ୨୦୧୮ରେ ସୁଟିଂ ସାରି ଫେରୁଥିବାବେଳେ ପାହାଡ଼ ଉପରେ ଅନୁଭବ ଆସୁଥିବା ଗାଡ଼ିଟି ହଠାତ୍‍ ବ୍ରେକ୍‍ ଫେଲ୍‍ ହୋଇଯାଇଥିଲା । ତେବେ ଚାଳକ ଉକ୍ତ ଗାଡ଼ିକୁ ନିୟନ୍ତ୍ରଣ କରିବାରେ ସଫଳ ହୋଇଥିଲେ । ତେଣୁ ନିଶ୍ଚିତ ଦୁର୍ଘଟଣାରୁ ବର୍ତ୍ତି ଯାଇଥିଲେ ଅନୁଭବ । ତାଙ୍କ ସହ ଗାଡ଼ିରେ ଥିବା କ୍ୟାମେରାମ୍ୟାନ୍‍ ଓ ଅନ୍ୟମାନେ ମଧ୍ୟ ବର୍ତ୍ତି ଯାଇଥିଲେ । ଅନ୍ୟପକ୍ଷରେ ‘ପ୍ରେମ୍‍ କୁମାର’ ୟୁନିଟ୍‍ର ଅନ୍ୟ ସଦସ୍ୟମାନେ ଏକ ଗାଡ଼ିରେ ସେଟ୍‍ରୁ ଫେରୁଥିବାବେଳେ ବାରମୁଲା ନିକଟରେ ଆତଙ୍କବାଦୀଙ୍କ ହାମ୍‍ଲା ଚାଲିଥିବା ଦେଖିବାକୁ ପାଇଥିଲେ । ସେମାନଙ୍କ ଗାଡ଼ିର ଚାଳକ କୌଶଳ କରି ରାସ୍ତାର ଗତି ବଦଳାଇ ଅନ୍ୟ ଏକ ଗ୍ରାମ୍ୟ ରାସ୍ତାରେ ଦିଲ୍ଲୀ ଅଭିମୁଖେ ପଳାଇ ଆସିଥିଲେ । ଫଳରେ ଏହି ସଦସ୍ୟମାନେ ଏକପ୍ରକାର ବର୍ତ୍ତି ଯାଇଥିଲେ ବୋଲି ନିର୍ଦ୍ଦେଶକ ଶ୍ରୀ ସରଘରିଆ କହିଛନ୍ତି ।

## ଅଭିନୟ
* ଅନୁଭବ ମହାନ୍ତି
* ଶିବାନୀ ସଙ୍ଗୀତା
* ତମନ୍ନା ବ୍ୟାସ
* ମନୋଜ ମିଶ୍ର
* ସୁରେଶ ମିଶ୍ର
* ପ୍ରଦ୍ୟୁମ୍ନ ଲେଙ୍କା
* କୁନା ତ୍ରିପାଠୀ
* ଶକ୍ତି ବରାଳ
* ଚିତ୍ତ ତ୍ରିପାଠୀ
* ପ୍ରିୟଙ୍କା ପଟ୍ଟନାୟକ
* ରବି ମିଶ୍ର
* ଦୀପକ ମିଶ୍ର
* ଚୌଧୁରୀ ବିକାଶ ଦାସ
* କାଳିଆ
* ଶମ୍ଭୁ ଖୁଣ୍ଟିଆ
* ଅନିମେଶ (ଶିଶୁ କଳାକାର)

## କାହାଣୀ
## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରେମ ଆନନ୍ଦ । ଋତୁରାଜ ମହାନ୍ତି, ହ୍ୟୁମାନ ସାଗର, ଲୋପାମୁଦ୍ରା, ଆଶୁତୋଷ, ଦୀପ୍ତିରେଖା ପାଢ଼ୀ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୨୦୧୮ର ଓଡ଼ିଆ କଥାଚିତ୍ର
ଜଳଦାପଡ଼ା ଜାତୀୟ ଉଦ୍ୟାନ

**ଜଳଦାପଡ଼ା ଜାତୀୟ ଉଦ୍ୟାନ** (ବଙ୍ଗଳା ଭାଷାରେ **জলদাপাড়া জাতীয় উদ্যান**) ପୂର୍ବ ହିମାଳୟର ପାଦଦେଶରେ ତୋର୍ଷା ନଦୀ କୂଳରେ ଅବସ୍ଥିତ । ପ୍ରଶାସନିକ ଦୃଷ୍ଟିକୋଣରୁ ଏହା ଉତ୍ତର ପଶ୍ଚିମ ବଙ୍ଗର ଅଲିପୁରଦ୍ୱାର ଜିଲ୍ଲାରେ ଅବସ୍ଥିତ । ଜଳଦପଡ଼ାର ସମୁଦ୍ରପତନରୁ ଉଚ୍ଚତା ପ୍ରାୟ ୬୧ ମିଟର୍ । ନଦୀ ଓ ତୃଣଭୂମି ପୂର୍ଣ୍ଣ ୨୧୬.୫୧ ବର୍ଗ କି.ମି. ଅଞ୍ଚଳରେ ଏହି ଜାତୀୟ ଉଦ୍ୟାନ ପରିବ୍ୟାପ୍ତ । ଜଳଦାପଡ଼ାକୁ ବର୍ଗ-୪ ଅଧିବାସ ପରିଚାଳନା କ୍ଷେତ୍ର (Habitat management area) ରୂପେ ଗଣନା କରାଯାଏ ।  ଜଳଦାପଡ଼ା ଓ ବକ୍ସା ବ୍ୟାଘ୍ର ଅଭୟାରଣ୍ୟ ମଧ୍ୟରେ ରହିଥିବା ଚିଲପାଟା ଜଙ୍ଗଲ ଏକ ସଂରକ୍ଷିତ ହାତୀ ଜଙ୍ଗଲ । ଜଳଦାପଡ଼ା ନିକଟସ୍ଥ ଗୋରୁମାରା ଜାତୀୟ ଉଦ୍ୟାନରେ ବହୁ ସଂଖ୍ୟକ ଭାରତୀୟ ଗଣ୍ଡା ବସବାସ କରନ୍ତି ।

## ଇତିହାସ 
୧୮୦୦ ମସିହା ପୂର୍ବରୁ ଏହି ଜଙ୍ଗଲରେ ଟୋଟୋ ଓ ମେଛ (ବୋଡ଼ୋ) ଜନଜାତି ବାସ କରୁଥିଲେ । ସେତେବେଳେ ଏହି ସ୍ଥାନ ଟୋଟୋପଡ଼ା ନାମରେ ଜଣାଶୁଣା ଥିଲା । ଅବଶିଷ୍ଟ ଭାରତୀୟ ଗଣ୍ଡାମାନଙ୍କ ସୁରକ୍ଷା ପାଇଁ ୧୯୪୧ ମସିହାରେ ଜଳଦାପଡ଼ା ବନ୍ୟପ୍ରାଣୀ ଅଭୟାରଣ୍ୟର ପ୍ରତିଷ୍ଠା କରାଗଲା । ୨୦୧୨ ମସିହା ମଇ ମାସରେ ଏହାକୁ ଏକ ଜାତୀୟ ଉଦ୍ୟାନର ମାନ୍ୟତା ମିଳିଥିଲା ।

## ଉଦ୍ଭିଦ ଏବଂ ବନ୍ୟଜୀବ
ଜଳଦାପଡ଼ାର ଜଙ୍ଗଲରେ ମୁଖ୍ୟତଃ ଲମ୍ବା ଲମ୍ବା ଘାସର ତୃଣଭୂମି ରହିଛି । ଭାରତୀୟ ଗଣ୍ଡା ଏଠାକାର ଜଙ୍ଗଲର ମୁଖ୍ୟ ଆକର୍ଷଣ । ଆସାମର କାଜିରଙ୍ଗା ଜାତୀୟ ଉଦ୍ୟାନ ପରେ ସବୁଠାରୁ ଅଧିକ ଭାରତୀୟ ଗଣ୍ଡା ଜଳଦାପଡ଼ାରେ ବାସ କରନ୍ତି । ଏହି ଜଙ୍ଗଲରେ ବାସ କରୁଥିବା ଅନ୍ୟ କେତେକ ପ୍ରମୁଖ ବନ୍ୟଜୀବ ହେଲେ ହାତୀ, କଲରାପତରିଆ ବାଘ, ସମ୍ବର, କୁଟୁରା, ଚିତଲ୍, କୁଜି ହରିଣ, ବାର୍‍ହା ଏବଂ ବନ୍ୟ ଗୟଳ । ଭାରତରେ ହାତୀ ଓ ଭାରତୀୟ ଗଣ୍ଡାଙ୍କ ସଂରକ୍ଷଣ ସ୍ଥିତି ସଙ୍କଟାପନ୍ନ ।  

ଜଳଦାପଡ଼ା ପକ୍ଷୀପ୍ରେମୀଙ୍କ ପାଇଁ ସ୍ୱର୍ଗ । ଚରସ ପକ୍ଷୀ ବା ବଙ୍ଗଳା ଫ୍ରୋରିକାନ୍ ଭାରତର ଯେଉଁ ଅଳ୍ପ କିଛି ସ୍ଥାନରେ ଦେଖାଯାନ୍ତି, ତନ୍ମଧ୍ୟରୁ ଜଳଦାପଡ଼ା ଅନ୍ୟତମ । ଏଠାରେ ଦେଖାଯାଉଥିବା ଅନ୍ୟ ପକ୍ଷୀମାନଙ୍କ ମଧ୍ୟରୁ ଚୂଳିଆ ଚିଲ, ପାଲ୍ଲା ମାଛଖିଆ ଚିଲ, ଶିକ୍ରା, ଫିନ୍‍ସ୍ ୱିଭର୍, ବଣ କୁକୁଡ଼ା, ମୟୂର, କୋଚିଲାଖାଇ, ତିତିରି ଉଲ୍ଲେଖଯୋଗ୍ୟ । ଜଳଦାପଡ଼ା ଅରଣ୍ୟରେ ଅଜଗର, ଗୋଧି, ଚିଟି ସାପ, ନାଗ ସାପ ଓ ଗେକୋ ଏଣ୍ଡୁଅ ପରି ସରୀସୃପ ଦେଖାଯାନ୍ତି । ପ୍ରାୟ ୮ ପ୍ରଜାତିର ମଧୁରଜଳ କଇଁଛ ମଧ୍ୟ ଜଳଦାପଡ଼ାରେ ରହିଥିବା ଜଣାଯାଏ । 

## ଚିତ୍ର ଗ୍ୟାଲେରି
 
Wild Elephants at Jaldapara.JPG|ଜଳଦାପଡ଼ା ବଣରେ ଚରୁଥିବା ବଣୁଆ ହାତୀପଲ
EveningAtJaldapara.JPG|ଜଳଦାପଡ଼ା ଜାତୀୟ ଉଦ୍ୟାନରେ ଏକ ସୁନ୍ଦର ସନ୍ଧ୍ୟା
Wallowing rhinos Jaldapara WLS AJT Johnsinhgh.jpg|ଜଳଦାପଡ଼ାର ଭାରତୀୟ ଗଣ୍ଡା
Elephant safari.jpg|ଜଳଦାପଡ଼ା ଜାତୀୟ ଉଦ୍ୟାନରେ ହାତୀ ସଫାରୀ
HollongRidingPoint.JPG|ପର୍ଯ୍ୟଟକମାନଙ୍କ ପାଇଁ ହାତୀରେ ଚଢ଼ିବା ସ୍ଥାନ 
Indian Blue peafowl.jpg|ଜଳଦାପଡ଼ା ଅଭୟାରଣ୍ୟର ଏକ ମୟୂର

## ଆଧାର
* https://www.alipurduar.org/district-profile/tourist-destinations/ 
## ଅନ୍ୟାନ୍ୟ ଲିଂକ୍
* Official Homepage 
* Alipurduar District Tourism  at Alipurduar District Tourism
* Jaldapara Wildlife Sanctuary at West Bengal State Tourism
ସତପୁଡ଼ା ଜାତୀୟ ଉଦ୍ୟାନ

**ସତପୁଡ଼ା ଜାତୀୟ ଉଦ୍ୟାନ** ମଧ୍ୟପ୍ରଦେଶର ହୋଶାଙ୍ଗାବାଦ ଜିଲ୍ଲାରେ ଅବସ୍ଥିତ । ସତପୁଡ଼ା ବା ସାତପୁରା ପାହାଡ଼ଶ୍ରେଣୀରୁ ଏହି ଜାତୀୟ ଉଦ୍ୟାନର ନାମ ଉଦ୍ଧୃତ । ଏହି ଜାତୀୟ ଉଦ୍ୟାନର କ୍ଷେତ୍ରଫଳ ପ୍ରାୟ ୫୨୪ ବର୍ଗ କି.ମି. । ୧୯୮୧ ମସିହାରେ ଏହି ଜାତୀୟ ଉଦ୍ୟାନର ସ୍ଥାପନା କରାଯାଇଥିଲା । ସତପୁଡ଼ା, ବୋରି ଓ ପଚମର୍ହି ବନ୍ୟଜୀବ ଅଭୟାରଣ୍ୟକୁ ମିଶାଇ ପ୍ରାୟ ୨୦୦୦ ବର୍ଗ କି.ମି.ର ସଂରକ୍ଷିତ ଅଞ୍ଚଳ ସୃଷ୍ଟି କରାଯାଇପାରିଛି । 

ଜାତୀୟ ଉଦ୍ୟାନର ଭୂମି କଠିନ ଓ କର୍କଷ । ଏହି ଜାତୀୟ ଉଦ୍ୟାନ ପଥୁରିଆ ଶିଖର, ପତଳା ଗଣ୍ଡ ଏବଂ ଘଞ୍ଚ ଅରଣ୍ୟରେ ପୂର୍ଣ୍ଣ । ଜାତୀୟ ଉଦ୍ୟାନର ସର୍ବନିମ୍ନ ଓ ସର୍ବୋଚ୍ଚ ଉଚ୍ଚତା ସମୁଦ୍ର ପତନରୁ ଯଥାକ୍ରମେ ୩୦୦ ଓ ୧୩୫୨ ମିଟର୍ ପର୍ଯ୍ୟନ୍ତ ହେବ । ଏହି ପାହାଡ଼ିଆ ଭୂମିର ସର୍ବୋଚ୍ଚ ଶୃଙ୍ଗ ହେଉଛି ଧୂପଗଡ଼ ଶୃଙ୍ଗ (୧୩୫୦ ମିଟର୍) । 

ମଧ୍ୟପ୍ରଦେଶର ରାଜଧାନୀ ଭୋପାଳଠାରୁ ଏହି ଜାତୀୟ ଉଦ୍ୟାନର ଦୂରତା ପ୍ରାୟ ୨୧୦ କି.ମି. । ଜାତୀୟ ଉଦ୍ୟାନରୁ ୫୫ କି.ମି. ଦୂରରେ ଥିବା ପିପ୍ରିୟା ନିକଟତମ ରେଳ ଷ୍ଟେସନ୍ । ପଚମର୍ହି ଜାତୀୟ ଉଦ୍ୟାନର ନିକଟତମ ସହର । 

ସତପୁଡ଼ା ଜାତୀୟ ଉଦ୍ୟାନରେ ବହୁ ପ୍ରକାରର ବନ୍ୟଜନ୍ତୁ ଦେଖାଯାନ୍ତି । କଲରାପତରିଆ ବାଘ, ସମ୍ବର ହରିଣ, ଚତଲ୍ ହରିଣS, କୁଟୁରା, ନୀଳଗାଈ, ଚୌଶିଂଘା, ଚିଂକାରା, ବାର୍‍ହା, ଭାଲୁ, କୃଷ୍ଣସାର ମୃଗ, କୋକିଶିଆଳୀ, ଝିଙ୍କ, ଉଡ଼ନ୍ତା ଗୁଣ୍ଡୁଚି, କସ୍ତୁରୀ ମୃଗ ଓ ନେପାଳୀ ମୂଷା ପରି ପ୍ରାଣୀ ଏଠାକାର ଜଙ୍ଗଲରେ ବସବାସ କରନ୍ତି । ଏଠାରେ ଦେଖାଯାଉଥିବା ବିଭିନ୍ନ ପ୍ରଜାତିର ପକ୍ଷୀମାନଙ୍କ ମଧ୍ୟରେ କୋଚିଲାଖାଇ, ମୟୂର ଇତ୍ୟାଦି ଅନ୍ୟତମ । ସତପୁଡ଼ା ଜଙ୍ଗଲରେ ମୁଖ୍ୟତଃ ଶାଳ, ଶାଗୁଆନ୍, କେନ୍ଦୁ, ମହୁଲି, ବେଲ, ବାଉଁଶ ଓ ଅଁଳା ପରି ଗଛ ଦେଖାଯାନ୍ତି । ଏହି ଜଙ୍ଗଲରେ ବିଭିନ୍ନ ଔଷଧୀୟ ବୃକ୍ଷ ଓ ତୃଣଭୂମି ମାନ ମଧ୍ୟ ରହିଛି । 

ପୂର୍ବେ ସତପୁଡ଼ା ଅଭୟାରଣ୍ୟରେ ମହାବଳ ବାଘ, ବଳିଆ କୁକୁର, ବନ୍ୟ ଗୟଳ, ବାରାଶିଂଘା ପରି ପ୍ରାଣୀ ମଧ୍ୟ ଥିଲେ । ଏବେ ଏମାନେ କ୍ୱଚିତ୍ ଦେଖାଯାନ୍ତି । 

୧୯୯୯-୨୦୦୦ ମସିହାରେ ବ୍ୟାଘ୍ର ପରିଯୋଜନା ଅନୁଯାୟୀ ଏହାକୁ ଏକ ବ୍ୟାଘ୍ର ଅଭୟାରଣ୍ୟ ଘୋଷିତ କରାଯାଇଥିଲା । 

ସତପୁଡ଼ା ଅଭୟାରଣ୍ୟ ୧୬ ଜୁନ୍‍ରୁ ୩୦ ସେପ୍ଟେମ୍ବର ପର୍ଯ୍ୟନ୍ତ ପର୍ଯ୍ୟଟକଙ୍କ ପାଇଁ ବନ୍ଦ ରହେ । ସେମାନେ ଅକ୍ଟୋବରରୁ ଅପ୍ରେଲ୍ ମାସ ପର୍ଯ୍ୟନ୍ତ ଏହି ଅଭୟାରଣ୍ୟ ବୁଲିବାକୁ ଯାଇପାରିବେ । ସକାଳ ବେଳା ୬:୩୦ରୁ ୧୧:୦୦ ଏବଂ ଅପରାହ୍ନ ୩:୩୦ରୁ ୫:୦୦ ପର୍ଯ୍ୟନ୍ତ ସଫାରୀର ବ୍ୟବସ୍ଥା ରହିଛି । 
## ମହାବଳ ବାଘ ଓ ବାରାଶିଂଘାଙ୍କ ପୁନରୁତ୍ଥାନ
ମଧ୍ୟପ୍ରଦେଶର କାହ୍ନା ଜାତୀୟ ଉଦ୍ୟାନରୁ କିଛି ବାରାଶିଂଘା ହରିଣ ଏଠାକୁ ସ୍ଥାନାନ୍ତରିତ କରାଯିବାର ଯୋଜନା ରହିଥିଲା । କାହ୍ନା ଜଙ୍ଗଲରୁ ପ୍ରାୟ ୨୦ଟି ବାଘ ଧରାଯାଇ ସେମାନଙ୍କୁ ସତପୁଡ଼ାର ବିଭିନ୍ନ ସ୍ଥାନରେ ଛଡ଼ାଯିବାର ମଧ୍ୟ ଯୋଜନା କରାଯାଇଥିଲା ।

## ଆଧାର
* Satpura Tiger Reserve
ଅଗ୍ନି ପରୀକ୍ଷା

**ଅଗ୍ନି ପରୀକ୍ଷା**, ୨୦୦୪ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର ।

## ଅଭିନୟ
* ସିଦ୍ଧାନ୍ତ ମହାପାତ୍ର
* ଅନୁ ଚୌଧୁରୀ
* ଉତ୍ତମ ମହାନ୍ତି
* ବିଜୟ ମହାନ୍ତି
* ହର ପଟ୍ଟନାୟକ
* ଅନିତା ଦାସ
* ଅସୀତ ପତି
* ଜୟୀରାମ ସାମଲ
* ହରିହର ମହାପାତ୍ର
* ରୁନୁ ପରିଜା

## କାହାଣୀ
## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅକ୍ଷୟ ମହାନ୍ତି । ନିଜାମ କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ । ଉଦିତ ନାରାୟଣ, ସୋନୁ ନିଗମ, ନିଜାମ, ଅନୁରାଧା ପୌଡ଼ୱାଲ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦା କରିଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୨୦୦୪ର ଓଡ଼ିଆ କଥାଚିତ୍ର
କାର୍ବନ ମୋନୋକ୍ସାଇଡ ବିଷକ୍ରିୟା

**କାର୍ବନ ମୋନୋକ୍ସାଇଡ ବିଷକ୍ରିୟା** (ଇଂରାଜୀ ଭାଷାରେ **Carbon monoxide poisoning**) ସ୍ୱାଭାବିକ ଭାବରେ ପ୍ରଶ୍ୱାସରେ (breathing) କାର୍ବନ ମୋନୋକ୍ସାଇଡ (carbon monoxide) ବାଷ୍ପ ନେଲେ ସଂଘଟିତ ହୁଏ । ଏହି ଅବସ୍ଥାରେ ଶର୍ଦ୍ଦି (flu) ହେବା ଭଳି ଲକ୍ଷଣମାନ ବର୍ଣ୍ଣନା କରାଯାଏ ଓ ମୁଣ୍ଡ ବିନ୍ଧା, ମୁଣ୍ଡବୁଲା (dizziness), ଦୂର୍ବଳତା, ବାନ୍ତି, ଛାତି ଯନ୍ତ୍ରଣା (chest pain), ଦ୍ୱନ୍ଦ୍ୱ (confusion) ଇତ୍ୟାଦି ଲକ୍ଷଣମାନ ପ୍ରକାଶିତ ହୁଏ ।

ଦୁଇ ପ୍ରକାର ଉପାୟରେ ଏହି ବିଷକ୍ରିୟା ହୁଏ; ଦୁର୍ଘଟଣା ଓ ଆତ୍ମହତ୍ୟା (attempt to end one's life) । ଜୈବିକ ପଦାର୍ଥମାନଙ୍କର (organic matter) ଅସମ୍ପୁର୍ଣ୍ଣ ଦ‌ହନ (incomplete burning) ଫଳରେ ଏହି ବାଷ୍ପ ଉତ୍ପନ୍ନ ହୁଏ । ରୋଗୀଙ୍କୁ ୧୦୦% ଅମ୍ଳଜାନ (100% oxygen) ଓ ସାହାଯ୍ୟକାରୀ ଯତ୍ନ ଦିଆଯାଏ । ଏହି ରୋଗୀମାନଙ୍କ ମଧ୍ୟରୁ ମୃତ୍ୟୁ ସଙ୍କଟ ପ୍ରାୟ ୧-୩୦% ରହେ । ଅନେକ ଦେଶମାନଙ୍କରେ ଏହା ଏକ ଘାତକ ବିଷକ୍ରିୟା । 
ଅଣଅଗ୍ନିକାଣ୍ଡ କାର୍ବନ ମୋନୋକ୍ସାଇଡ ବିଷକ୍ରିୟାଦ୍ୱାରା ଯୁକ୍ତରାଷ୍ଟ୍ର ଆମେରିକାରେ ବାର୍ଷିକ ୪୦୦ ମୃତ୍ୟୁ ହୁଏ । ପୁରାତନ ଇତିହାସ ସମୟରେ ମଧ୍ୟ ଏହି ବାଷ୍ଟ ବିଷୟରେ ଜ୍ଞାନ ଥିଲା । ସନ ୧୮୭୫ରେ ହେମୋଗ୍ଲୋବିନ ଉପରେ ଏହାର ପ୍ରଭାବ ବିଷୟ ଜଣାପଡ଼ିଥିଲା । 
 
## ଆଧାର 
## ବାହ୍ୟ ଲିଙ୍କ 
*Centers for Disease Control and Prevention (CDC) – Carbon Monoxide – NIOSH Workplace Safety and Health Topic
*International Programme on Chemical Safety (1999). Carbon Monoxide, Environmental Health Criteria 213, Geneva: WHO
 
ଶ୍ରେଣୀ:ଚିକିତ୍ସା ବିଜ୍ଞାନ
ଶ୍ରେଣୀ:ଟାଇଗର ପ୍ରକଳ୍ପ ଗଣସମ୍ପାଦନା ୨୦୧୮ ଅନ୍ତର୍ଗତ ଗଢ଼ା ଯାଇଥିବା ପ୍ରସଙ୍ଗ
ବେଗୁନିଆ (ବିଧାନ ସଭା ନିର୍ବାଚନ ମଣ୍ଡଳୀ)

**ବେଗୁନିଆ** (କ୍ରମାଙ୍କ.: ୧୧୬) ଓଡ଼ିଶା ବିଧାନ ସଭା ନିର୍ବାଚନ ମଣ୍ଡଳୀ  ଅନ୍ତର୍ଗତ ।  

ଏହି ବିଧାନ ସଭା ମଣ୍ଡଳୀରେ ବେଗୁନିଆ ବ୍ଲକ ଏବଂ ବୋଲଗଡ ବ୍ଲକ ଆସେ ।

ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ପ୍ରଶାନ୍ତ କୁମାର ଜଗଦେବ ଆମ ଓଡ଼ିଶା ପାର୍ଟି ପ୍ରାର୍ଥୀ ପ୍ରଦୀପ କୁମାର ସାହୁଙ୍କଠାରୁ ୪୩୪୨୫ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି।

## ନିର୍ବାଚିତ ସଦସ୍ୟଗଣ 
୧୯୫୭ରୁ ୨୦୧୪ ମଧ୍ୟରେ ଏଠାରେ ଚଉଦଟି ନିର୍ବାଚନ ଆୟୋଜିତ ହୋଇଛି । ବେଗୁନିଆ ନିର୍ବାଚନ ମଣ୍ଡଳୀରୁ ନିର୍ବାଚିତ ସଦସ୍ୟମାନେ ହେଉଛନ୍ତି:

* ୨୦୨୪: ପ୍ରଦୀପ କୁମାର ସାହୁ (ବିଜେଡି)
* ୨୦୧୯: (୧୧୬): ରାଜେନ୍ଦ୍ର କୁମାର ସାହୁ (ବିଜେଡି)
* ୨୦୧୪: (୧୧୬): ପ୍ରଶାନ୍ତ କୁମାର ଜଗଦେବ (ବିଜେଡି)
* ୨୦୦୯: (୧୧୬): ପ୍ରଶାନ୍ତ ନନ୍ଦ ‌(ଏନସିପି/ବିଜେଡି)
* ୨୦୦୪: (୬୦): ଜାନକୀ ବଲ୍ଲଭ ପଟ୍ଟନାୟକ (କଂଗ୍ରେସ)
* ୨୦୦୦: (୬୦): ପ୍ରଶାନ୍ତ ନନ୍ଦ (ବିଜେପି)
* ୧୯୯୫ (ଉପ): ଜାନକୀ ବଲ୍ଲଭ ପଟ୍ଟନାୟକ (କଂଗ୍ରେସ)
* ୧୯୯୫: (୬୦): ହରିହର ସାହୁ (କଂଗ୍ରେସ)
* ୧୯୯୦: (୬୦): ସୁରେନ୍ଦ୍ରନାଥ ମିଶ୍ର (ଜନତା ଦଳ)
* ୧୯୮୫: (୬୦): କୈଳାଶ ଚନ୍ଦ୍ର ମହାପାତ୍ର (କଂଗ୍ରେସ)
* ୧୯୮୧: (୬୦): କୈଳାଶ ଚନ୍ଦ୍ର ମହାପାତ୍ର (କଂଗ୍ରେସ)
* ୧୯୭୭: (୬୦): ଚିନ୍ତାମଣି ପାଣିଗ୍ରାହୀ (କଂଗ୍ରେସ)
* ୧୯୭୪: (୬୦): ସତ୍ୟାନନ୍ଦ ଚମ୍ପତିରାୟ (UTC)
* ୧୯୭୧: (56): ଗଙ୍ଗାଧର ପାଇକରାୟ (CPI)
* ୧୯୬୭: (56): ଗଙ୍ଗାଧର ପାଇକରାୟ (CPI)
* ୧୯୬୧: (86): ଗଙ୍ଗାଧର ପାଇକରାୟ (CPI)
* ୧୯୫୭: (59): ସତ୍ୟାନନ୍ଦ ଚମ୍ପତିରାୟ (କଂଗ୍ରେସ)

## ୨୦୧୪ ନିର୍ବାଚନ ପ୍ରାର୍ଥୀଗଣ 
## ୨୦୦୯ ନିର୍ବାଚନ ଫଳାଫଳ 
୨୦୦୯ ନିର୍ବାଚନରେ ବିଜୁ ଜନତା ଦଳର ପ୍ରାର୍ଥୀ ପ୍ରଶାନ୍ତ ନନ୍ଦ ଭାରତୀୟ ଜାତୀୟ କଂଗ୍ରେସ ଦଳର ପ୍ରାର୍ଥୀ ପ୍ରଦୀପ କୁମାର  ସାହୁଙ୍କୁ ୧୦,୬୧୭ ଭୋଟରେ ହରେଇଥିଲେ ।
## ସୂଚନାବଳୀ 
## ଆଧାର 
## ବାହାର ଆଧାର 
ଶ୍ରେଣୀ:ଓଡ଼ିଶାର ବିଧାନ ସଭା ନିର୍ବାଚନ ମଣ୍ଡଳୀ
ଶ୍ରେଣୀ:ଖୋର୍ଦ୍ଧା ଜିଲ୍ଲା
କାଠବେଙ୍ଗ

କାଠବେଙ୍ଗ ନିର୍ଦ୍ଧିଷ୍ଟ କେତେକ ବେଙ୍ଗମାନଙ୍କ ପାଇଁ ଏକ ସାଧାରଣ ନାମ, ମୁଖ୍ୟତଃ Bufonidae କୁଳର, ଶୁଷ୍କ, ରୁକ୍ଷ ଚମଡା, ଛୋଟ ଗୋଡ ଏବଂ parotid glandକୁ ଆବୃତ୍ତ କରିରଖିଥିବା ବଡ଼ ଶୃଙ୍ଗାକୃତି ଶରୀରାଂଶଦ୍ୱାରା ଚିହ୍ନିତ ହୋଇଥାନ୍ତି ।

ବୈଜ୍ଞାନିକ ବର୍ଗୀକରଣରେ କାଠବେଙ୍ଗ ଏବଂ ସାଧାରଣ ବେଙ୍ଗଙ୍କ ମଧ୍ୟରେ କୌଣସି ଭିନ୍ନତା ସୂଚିତ କରାଯାଇନାହିଁ, ମାତ୍ର ଏହା ପ୍ରସିଦ୍ଧ ସଂସ୍କୃତିମାନଙ୍କରେ ସାଧାରଣଭାବେ ବର୍ଣ୍ଣିତ (ଲୌକିକ ବର୍ଗୀକରଣ), ଯେଉଁଥିରେ କାଠବେଙ୍ଗମାନଙ୍କୁ ଶୁଷ୍କ ଚମଡା ଓ ଅଧିକତର ଭୂମିରେ ବସବାସଦ୍ୱାରା ଚିହ୍ନିତ କରାଯାଏ ।

## ଜୈବବୈଜ୍ଞାନିକ ତଥ୍ୟ 
ବୈଜ୍ଞାନିକ ବର୍ଗୀକରଣରେ କାଠବେଙ୍ଗମାନେ Bufonidae, Bombinatoridae, Discoglossidae, Pelobatidae, Rhinophrynidae, Scaphiopodidae and Microhylidae. କୁଳରେ ସ୍ଥାନିତ ।

Parotoid ଗ୍ରନ୍ଥିକୁ ଆବୃତ୍ତ କରିରଖିଥିବା ଶୃଙ୍ଗାକୃତି ଶରୀରାଂଶ ଅନ୍ୟ ଶୃଙ୍ଗାକୃତି ଶରୀରାଂଶମାନଙ୍କଠାରୁ ବଡ଼ । ଏହି ଶୃଙ୍ଗାକୃତି ଶରୀରାଂଶମାନଙ୍କୁ ସାଧାରଣତଃ  warts କୁହାଯାଏ, କିନ୍ତୁ ସେଗୁଡିକ ଭାତୁଡ଼ି ନୁହନ୍ତି, ସେଗୁଡିକ ନିର୍ଦ୍ଧିଷ୍ଟ ଆକାରର, ସୁସ୍ଥ ପ୍ରାଣୀଙ୍କଠାରେ ଦେଖାଯାନ୍ତି ଏବଂ କୌଣସି ସଂକ୍ରମଣଦ୍ୱାରା ସୃଷ୍ଟି ହୋଇନଥାନ୍ତି । ବେଙ୍ଗମାନେ ପୋଖରୀ କିମ୍ବା ହ୍ରଦର ପ୍ରଜନନ ନିମିତ୍ତ ଅନୁଦ୍ଧିଷ୍ଟ ସ୍ଥାନମାନଙ୍କରୁ ପ୍ରଜନନ ନିମିତ୍ତ ସ୍ଥାନମାନଙ୍କୁ ଯାନ୍ତି । ବୋଗର୍ଟ  (୧୯୪୭) ପ୍ରସ୍ତାବ ଦେଇଥିଲେ ଯେ କାଠବେଙ୍ଗର ଡାକ ହିଁ ସେ ପୋଖରୀକୁ ଫେରିଆସିବାର ଗୁରୁତ୍ୱପୂର୍ଣ୍ଣ ସଙ୍କେତ । 
ଅନ୍ୟ ଉଭୟଚରଙ୍କ ପରି କାଠବେଙ୍ଗମାନେ ନିଜ ପ୍ରଜନନ ସ୍ଥାନ ପ୍ରତି ନିୟମିତତା (philopatry) । ପ୍ରତ୍ୟେକ ଆମେରିକୀୟ କାଠବେଙ୍ଗ ପ୍ରଜନନ ପ୍ରକ୍ରିୟା ପାଇଁ ନିଜେ ଜନ୍ମ ହୋଇଥିବା ପୋଖରୀକୁ ହିଁ ଫେରିଥାନ୍ତି ଯେଉଁଠାରେ ସେମାନେ ନିଜ ସହୋଦରମାନଙ୍କୁ ହିଁ ପ୍ରଜନନ ପ୍ରକ୍ରିୟାରେ ସହାୟକ ଭାବେ ଭେଟିଥାନ୍ତି । ଯଦିଓ ଗୋଟିଏ ପ୍ରଜାତି ମଧ୍ୟରେ ଦୁଇ ସହୋଦରଙ୍କ ମଧ୍ୟରେ ପ୍ରଜନନ କ୍ରିୟା ସମ୍ଭବ, ସହୋଦରମାନେ କଦାଚିତ ପ୍ରଜନନରେ ସଂଶ୍ଳିଷ୍ଟ ହୁଅନ୍ତି । କାଠବେଙ୍ଗମାନେ ନିଜ ଘନିଷ୍ଠ  ପରିଜନମାନଙ୍କୁ ଚିହ୍ନନ୍ତି ଏବଂ ସେମାନଙ୍କ ସହ ପ୍ରଜନନ କ୍ରିୟା କରନ୍ତି ନାହିଁ । ପୁରୁଷବେଙ୍ଗଦ୍ୱାରା ସୂଚନାରୂପକ ଦିଆଯାଇଥିବା ସ୍ୱର ସଂକେତ ରୂପେ କାର୍ଯ୍ୟ କରିବାର ଅନୁମାନ କରାଯାଏ ଯଦ୍ୱାରା ମାଈବେଙ୍ଗ ନିଜ ପରିଜନକୁ ଚିହ୍ନିଥାଏ । ଏଣୁ ସମ୍ବନ୍ଧୀଙ୍କର ଚିହ୍ନଟିକରଣ ସେମାନଙ୍କ ମଧ୍ୟରେ ପ୍ରଜନନ ଏବଂ ତତପରବର୍ତ୍ତୀ ପ୍ରଜନନ ଅବସାଦକୁ ଏଡାଇଥାଏ ।

## ମନୁଷ୍ୟ ସଂସ୍କୃତିରେ 
କେନେଥ ଗ୍ରାହାମେଙ୍କର ଉପନ୍ୟାସ *The Wind in the Willows*ରେ ମିଃ ତୋଡ ଗୋଟିଏ ପ୍ରିୟ ଓ ପ୍ରସିଦ୍ଧ ହାସ୍ୟଚରିତ୍ର, ଯଦିଓ ସ୍ୱାର୍ଥୀ ଓ ନିଜକୁ ଭଲ ପାଉଥିବା ଚରିତ୍ର । ମିଃ ତୋଡ ପୁନଃ ସେହି ପୁସ୍ତକ ଉପରେ ଆଧାରିତ ଏ.ଏ.ମିଳନେଙ୍କଦ୍ୱାରା ରଚିତ ତୋଡ ଅଫ ତୋଡ ହଲ ନାଟକରେ ଦେଖାଦେଇଥିଲେ ।

Mr. Toad's Wild Ride ପ୍ରକୃତରେ roller coasterଭାବେ ଯୋଜନା କରାଯାଇଥିଲା, କିନ୍ତୁ ୱାଲଟ ଡ଼ିସନୀଦ୍ୱାରା ଏକ ପାରିବାରିକ ଝୁଲାରୂପେ ବ୍ୟବହାର କରାଗଲା, ଯାହାକି ଡ଼ିସନୀଲ୍ୟାଣ୍ଡର ଆକର୍ଷଣମାନଙ୍କ ମଧ୍ୟରୁ ଅନ୍ୟତମ ଏବଂ ୧୯୫୫ରେ ପାର୍କଟିର ଉଦଘାଟନଠାରୁ ଚାଲୁଅଛି । ଝୁଲାଟି ୧୯୪୯ରେ ନିର୍ମିତ ଦ ଆଡଭେଞ୍ଚର ଅଫ ଇଚାବୋଡ଼ ଆଣ୍ଡ ମିଃ ତୋଡ ଉପରେ ଆଧାରିତ, ଯାହାକି ଗ୍ରାହାମେଙ୍କର ୧୯୦୮ରେ ରଚିତ ଉପନ୍ୟାସରୁ ଆସିଛି । Magic Kingdom ସଂସ୍କରଣର  ଗୋଟିଏ ଝୁଲା ୧୯୭୧ରେ Orlando, Floridaସ୍ଥିତ ପାର୍କରେ ଚଳାଯାଉଥିଲା, କିନ୍ତୁ ଏହା ବନ୍ଦ କରାଯାଇଥିଲା ଓ ୧୯୯୮ରେ The Many Adventures of Winnie the Pooh ସ୍ଥାପନ କରାଗଲା ।

ଚାଇନିଜ ସଂସ୍କୃତିରେ Money Toad (ବା ବେଙ୍ଗ) ଜିନ ଚାନକୁ ପେଙ୍ଗସୁଇ ଅନୁଯାୟୀ ସମୃଦ୍ଧିବର୍ଦ୍ଧକ ଭାବେ ଗ୍ରହଣ କରାଯାଏ ।

## ଆଧାର 
## ବାହ୍ୟ ଆଧାର 
*
ନମିତା ନାୟକ ଚୋପ୍ରା

**ନମିତା ନାୟକ ଚୋପ୍ରା**, ଜଣେ ସାଉଣ୍ଡ ଇଞ୍ଜିନିୟର ଓ ଅଡିଓଗ୍ରାଫର । ସେ ଭାରତର ପ୍ରଥମ ମହିଳା ବୃତ୍ତିଗତ ଅଡିଓଗ୍ରାଫର ଏବଂ ଫିଲ୍ମ ଫେୟାର ପୁରସ୍କାର ଜିତିଥିବା ପ୍ରଥମ ଓଡ଼ିଆ ମହିଳା । *୧୯୪୨ ଏ ଲଭ ଷ୍ଟୋରୀ* ଚଳଚ୍ଚିତ୍ରରେ ପାଇଁ ସାଉଣ୍ଡ ରେକଡିଂ ପାଇଁ ନମିତା ୧୯୯୪ ମସିହାରେ ଫିଲ୍ମ ଫେୟାର ପୁରସ୍କାର ଲାଭ କରିଥିଲେ ।

## ବୃତ୍ତିଗତ ଜୀବନ 
୧୯୯୪ ମସିହାରେ ନିର୍ମିତ ଚଳଚ୍ଚିତ୍ର ୧୯୪୨ ଏ ଲଭ ଷ୍ଟୋରୀରୁ ନମିତା ସାଉଣ୍ଡ ରେକର୍ଡିଷ୍ଟ ଭାବରେ କାର୍ଯ୍ୟରମ୍ଭ କରିଥିଲେ । ଏଥିରେ ତାଙ୍କ ସହ-ରେକଡିଷ୍ଟ ଥିଲେ "ଜିତେନ୍ଦ୍ର ଚୌଧୁରୀ" । ବ୍ୟବସାୟିକ ଚଳଚ୍ଚିତ୍ର ବ୍ୟତିତ ସେ ବହୁ ବୃତ୍ତଚିତ୍ର ଏବଂ ଓଡ଼ିଆ କଥାଚିତ୍ରରେ ମଧ୍ୟ କାମ କରିଛନ୍ତି । ପ୍ରଥମ ଓଡ଼ିଆ ଡଲବି ୫,୧ ସାଉଣ୍ଡ ବିଶିଷ୍ଟ ଚଳଚ୍ଚିତ୍ର "ଏକା ଏକା"ରେ ମଧ୍ୟ ଅଡିଓଗ୍ରାଫି କରିଥିଲେ ।
### ସାଉଣ୍ଡ ରେକଡିଂ କରିଥିବା ଚଳଚ୍ଚିତ୍ର 
* ଇଣ୍ଡିଆନ୍ ଫ୍ୟାଶନ୍ ଆଣ୍ଡ୍ ଟେକ୍‌ନୋଲୋଜି(ପ୍ରାମାଣିକ ଚଳଚ୍ଚିତ୍ର)
* ଚିଲଡ୍ରେନ ୱି ସାକ୍ରିଫାଇସ୍(ପ୍ରାମାଣିକ ଚଳଚ୍ଚିତ୍ର)
* ରବୀନ୍ଦ୍ରନାଥ ଟାଗୋର(ପ୍ରାମାଣିକ ଚଳଚ୍ଚିତ୍ର)
* ପ୍ରିୟା ଚାରୁ ଶିଲେ(ପ୍ରାମାଣିକ ଚଳଚ୍ଚିତ୍ର)
* ଲାଇଫ୍ ଇନ୍ ବିୟୁଟିଫୁଲ(ପ୍ରାମାଣିକ ଚଳଚ୍ଚିତ୍ର)
* ଭାବାବରଣ(ଗୁରୁ କେଳୁଚରଣ ମହାପାତ୍ରଙ୍କ ଉପରେ ନିର୍ମିତ)(ପ୍ରାମାଣିକ ଚଳଚ୍ଚିତ୍ର)
* ବାମ୍ବୁ ଫୁଟ(ପ୍ରାମାଣିକ ଚଳଚ୍ଚିତ୍ର)
* ମଞ୍ଜର(ପ୍ରାମାଣିକ ଚଳଚ୍ଚିତ୍ର)
* ସ୍ୟାଡୋ ଅଫ୍ ଫିଅର(ପ୍ରାମାଣିକ ଚଳଚ୍ଚିତ୍ର)
* ରମଣ ରାଘବ(ପ୍ରାମାଣିକ ଚଳଚ୍ଚିତ୍ର)
* ହାୱା କା ରଙ୍ଗ
* ମୁଝସେ ଦୋସ୍ତୀ କରୋଗେ
* ୧୯୪୨-ଏ ଲଭ ଷ୍ଟୋରି
* ସରଫରୋଶ
* ବଡା ଦିନ୍
* ଫିଲହାଲ
* ଇକବାଲ
* ଚାର ଅଧ୍ୟାୟ
* କାଲି ସାଲୱର
* ଏକା ଏକା
* ମାଗୁଣିର ଶଗଡ଼
* 
## ବ୍ୟକ୍ତିଗତ ଜୀବନ 
ନମିତାଙ୍କ ପିତା ନବୀନଚନ୍ଦ୍ର ଡାକତାର ବିଭାଗର ଅବସରପ୍ରାପ୍ତ ଆକାଉଣ୍ଟସ ଅଧିକାରୀ ଓ ମା ପ୍ରଫୁଲ୍ଲା ଅବସରପ୍ରାପ୍ତ ଓଡ଼ିଶା ବିତ୍ତୀୟ ସେବା ଅଧିକାରୀ । ପିଲାବେଳୁ ନମିତା ଭଲ ପାଠ ପଢୁଥିଲେ ଓ ଓଡ଼ିଶୀ ନୃତ୍ୟ ଶିଖୁଥିଲେ । ସେ ରମାଦେବୀ ମହିଳା ବିଦ୍ୟାଳୟରୁ +୨ବିଜ୍ଞାନ ଓ ବିଜେବି କଲେଜରୁ ପଦାର୍ଥ ବିଜ୍ଞାନରେ ସ୍ନାତକ ପାଠ ପଢିଛନ୍ତି । ପିତାଙ୍କ ପରାମର୍ଶରେ ସେ ଏଫଟିଟିଆଇ ପ୍ରବେଶିକା ପରୀକ୍ଷାରେ ଉତ୍ତୀର୍ଣ୍ଣ ହୋଇ ସେଠାରେ ସାଉଣ୍ଡ ଇଞ୍ଜିନିୟରିଂରେ ଡିପ୍ଲୋମା କରିଥିଲେ । ସେ ଡ଼ ବୀର ଚୋପ୍ରାଙ୍କୁ ବିବାହ କରିଛନ୍ତି ଓ ତାଙ୍କର ଦୁଇଟି ଝିଅ ଅଛନ୍ତି । ବୀର ଚୋପ୍ରା, ଚଳଚ୍ଚିତ୍ର ନିର୍ଦ୍ଦେଶକ ବିଧୁ ବିନୋଦ ଚୋପ୍ରାଙ୍କ ବଡ଼ ଭାଇ ଅଟନ୍ତି । ସ୍କୁବା ଡାଇଭିଂ ଓ ଖଗୋଳ ବିଜ୍ଞାନରେ ତାଙ୍କର ରୁଚି ରହିଛି ।

## ସମ୍ମାନ ଓ ପୁରସ୍କାର 
* ଫିଲ୍ମ ଫେୟାର ସମ୍ମାନ(ଶ୍ରେଷ୍ଠ ସାଉଣ୍ଡ ରେକଡିଂ) - ୧୯୯୪
* ଆର୍ଯ୍ୟା ସମ୍ମାନ(ପରିଚୟ ଫାଉଣ୍ଡେସନ ତରଫରୁ) - ୨୦୧୮

## ଆଧାର 
## ବାହାର ଆଧାର
* 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୨୦୧୮ ମହିଳା ଇତିହାସ ମାସରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ଅନୀତା ଗୋଏଲ୍

**ଅନୀତା ଗୋଏଲ୍** (Hindi: अनीता गोयल) ଯୁକ୍ତରାଷ୍ଟ୍ରରେ ଜଣେ ପଦାର୍ଥବିଜ୍ଞାନୀ ଓ ଡାକ୍ତର । ଡିଏନ୍ଏ ବିଷୟରେ ପଢ଼ିବା, ଲେଖିବା ଛଡା ନାନୋ ବାୟୋଫିଜିକ୍ସ୍, ମୁଖ୍ୟତଃ ମୋଲିକୁଲାର୍‌ସ ମୋଟର୍ ପାଇଁ ସେ ପୃଥିବୀରେ ଜଣାଶୁଣା ।

## ଶିକ୍ଷା
ଗୋଏଲ୍ ହାଭାର୍ଡ୍ ବିଶ୍ୱବିଦ୍ୟାଳୟରୁ ପଦାର୍ଥବିଜ୍ଞାନରେ ପିଏଚ୍‌ଡି କରିଥିଲେ, ଯେଉଁଠାରେ ସେ ନୋବେଲ୍ ବିଜେତା ଡୁଡ଼୍‌ଲି ଅର୍ ହର୍ସ୍‌ବାଚ୍‌ଙ୍କଦ୍ୱାରା ପରିଚାଳିତ ହୋଇଥିଲେ । ତାଙ୍କର ଥେସିସ୍‌ର ନାଁ ଥିଲା, *ସିଙ୍ଗଲ୍ ମୋଲିକୁଲ୍ ଡାଇନାମିକ୍‌ସ ଅଫ୍ ମୋଟୋର୍ ଏନ୍‌ଜାଇମ୍‌ସ ଏଲଙ୍ଗ୍ ଡିଏନ୍ଏ* । ସେ ଷ୍ଟାନ୍‌ଫୋର୍ଡ୍ ବିଶ୍ୱବିଦ୍ୟାଳୟରୁ ପଦାର୍ଥବିଜ୍ଞାନରେ ସ୍ନାତ୍ତକ ଅର୍ଜନ କରିଥିଲେ, ଯେଉଁଠାରେ ତାଙ୍କ ପରେମର୍ଶଦାତା ନୋବେଲ୍ ବିଜେତା ଷ୍ଟିଭେନ୍ ଚୁ ଥିଲେ । ସେ ମଧ୍ୟ ହାଭାର୍ଡ୍-ମାସାଚୁଏଟ୍‌ସ ଇନ୍‌ଷ୍ଟିଚ୍ୟୁଟ୍ ଅଫ୍ ଟେକ୍‌ନୋଲୋଜିରୁ ଡାକ୍ତରୀ ବିଦ୍ୟା ଶିକ୍ଷା କରିଥିଲେ ।

## ନୋଟ୍‌ସ
## ବାହ୍ୟ ଆଧାର
* Nanobiosym Website
* Goel's Harvard homepage
* Goel's LinkedIn profile
* Goel at physics central
* Goel at US Senate hearing 
* Nanobiosym Website
* Forbes Article on Goel's Senate Testimony
* Goel's scientific article on molecular motors published in Nature Nanotechnology
* Lemelson MIT Inventors Archive
* Nanobiosym Chairman and CEO Speaks on Future of Personalized Medicine & Mobile Health
* Nanobiosym CEO Dr. Anita Goel and Former UK PM Tony Blair Tackle Global Challenges at Novartis Forum
ଓଲେ ଓଲେ ଦିଲ୍ ବୋଲେ

**ଓଲେ ଓଲେ ଦିଲ୍ ବୋଲେ**, ୨୦୧୮ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ବିଭୂତି ଭୂଷଣ ଷଡ଼ଙ୍ଗୀ । ଡି. ନିରଞ୍ଜନ ରେଡ୍ଡୀ ଏହି କଥାଚିତ୍ରଟିର କାହାଣୀ ଏବଂ ସଂଳାପ ରଚନା କରିଥିଲେ । ଅନ୍ତର୍ଜାମୀ ସରଘରିଆ ନିରଞ୍ଜନଙ୍କ ସ‌ହ ଏହି କଥାଚିତ୍ରଟିର ସଂଳାପ ରଚନା କରିଥିଲେ । କୈଳାସ ମହାପାତ୍ର ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସିଦ୍ଧାନ୍ତ ମହାପାତ୍ର, ମିହିର ଦାସ, ଚୌଧୁରୀ ବିକାଶ ଦାସ, ହାଡ଼ୁ, ରାଜୀବ, ଗୁର, ପ୍ରଭାତୀ ସାହୁ, ପ୍ରିୟଙ୍କା, ପିୟୁଷ ମହାନ୍ତି ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।
* ଝିଲିକ୍ ଭଟ୍ଟାଚାର୍ଯ୍ୟ
* ସିଦ୍ଧାନ୍ତ ମହାପାତ୍ର
* ମିହିର ଦାସ
* ଚୌଧୁରୀ ବିକାଶ ଦାସ
* ହାଡ଼ୁ
* ରାଜୀବ
* ଗୁର
* ପ୍ରଭାତୀ ସାହୁ
* ପ୍ରିୟଙ୍କା
* ପିୟୁଷ ମହାନ୍ତି

## କାହାଣୀ
## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରେମ ଆନନ୍ଦ । ଏହି କଥାଚିତ୍ରଟିର ଗୀତ ରଚନା କରିଥିଲେ ବସନ୍ତରାଜ ସାମଲ ଏବଂ ସୁବ୍ରତ ସ୍ୱାଇଁ । ଦୀପ୍ତିରେଖା ପାଢ଼ୀ, ଉଦିତ ନାରାୟଣ, ଆଶୁତୋଷ, ଲୋପାମୁଦ୍ରା, ସବିଶେଷ, ଅନନ୍ୟା ଶ୍ରୀତମ ନନ୍ଦ, ବିଶ୍ୱଜିତ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୨୦୧୮ର ଓଡ଼ିଆ କଥାଚିତ୍ର
ଗୁରୁବାରୀ କର୍ମକାର

**ଗୁରୁବାରୀ କର୍ମକାର** (ମୃତ୍ୟୁ ୧୯୩୧), ଦ୍ୱିତୀୟ ଭାରତୀୟ ମହିଳା, ଯେ ୧୮୮୬ରେ ପେନ୍‌ସିଲ୍‌ଭାନିଆ ମହିଳା ଡାକ୍ତରୀ ମହାବିଦ୍ୟାଳୟରୁ ସ୍ନାତ୍ତକ ପ୍ରାପ୍ତ କରିଥିଲେ ।

## ଡାକ୍ତରୀ ଜୀବନ
ଗୁରୁବାରୀ କର୍ମକାର ନିଜ ଡାକ୍ତରୀ ଡିଗ୍ରୀ ପାଇବା ପରେ ୧୮୯୩ରେ ଭାରତକୁ ଫେରିଥିଲେ । ସେ ବମ୍ବେର ଏକ ଖ୍ରିଷ୍ଟୀଆନ୍ ଡାକ୍ତରଖାନା, ଆମେରିକାନ୍ ମରାଠୀ ମିଶନ୍‌ରେ ୨୩ ବର୍ଷ କାମ କରିଥିଲେ । ମିଶନ୍‌ର ମହିଳା ବୋର୍ଡ଼୍‌କୁ ଲେଖିଥିବା ଏକ ଚିଠିରେ, ଡଃ କର୍ମକାର, ନିଜେ ଚିକିତ୍ସା କରିଥିବା ଦୁଇଜଣ ଛୁଆ-ସ୍ତ୍ରୀଙ୍କ ବିଷୟରେ ଲେଖିଥିଲେ । ଉଭୟ ମହିଳା ସେମାନଙ୍କ ସ୍ୱାମୀ ଓ ଶାଶୁ ଘର ଲୋକଙ୍କ ଅତ୍ୟାଚାର ସ‌ହୁଥିଲେ । ଖସି ନଯିବା ପାଇଁ ପ୍ରଥମ ମହିଳାଙ୍କ ଗୋଡ଼ରେ ବେଡି ପଡ଼ିଥିଲା ଓ ଦ୍ୱିତୀୟ ମହିଳା କୁପୋଷଣର ଶିକାର ହେବା ସ‌ହ ପ୍ରବଳ ଜ୍ୱରରେ ପୀଡ଼ିତ ଥିଲେ । ଡଃ କର୍ମକାର ଏହି ଦୁଇଟି କାହାଣୀକୁ ତାଙ୍କ ଆମେରିକୀୟ ସାଥୀଙ୍କୁ, ଭାରତୀୟ ମହିଳାଙ୍କ ପରିସ୍ଥିତି ନୁଝାଇବା ପାଇଁ ବ୍ୟବ‌ହାର କରିଥିଲେ ।

କର୍ମକାର ଭାରତରେ YWCA ଜାତୀୟ ବୋର୍ଡ଼ରେ ସଭ୍ୟ ଥିଲେ ।

## ଆଧାର
## ବାହ୍ୟ ଆଧାର
*Gurubai Karmarkar materials in the South Asian American Digital Archive
*Gurubai Karmarkar materials in the Drexel University Archives and Special Collections
**Women works of the Orient* in the Internet Archive
ମାୟା ଏଞ୍ଜେଲୋ

**ମାୟା ଏଞ୍ଜେଲୋ** (; (ଜନ୍ମ: ୪ ଅପ୍ରେଲ ୧୯୨୮), ଜଣେ ଆମେରିକୀୟ କବି, ଗାୟିକା, ଐତିହାସିକ ଏବଂ ମାନବାଧିକାର କାର୍ଯ୍ୟକର୍ତ୍ତା ଥିଲେ । ଜନ୍ମ‌ବେଳେ ତାଙ୍କର ନାମ ଥିଲା ମାରଗୁଏରାଇଟ୍ ଅନିଇ ଜନ୍‌ସନ୍ । ସେ ସାତଟି ଆତ୍ମକଥା, ତିନୋଟି ପ୍ରବନ୍ଧ ବ‌ହି, ଅନେକ କବିତା ବ‌ହି ରଚନା କରିଥିଲେ । ତା' ସ‌ହିତ ସେ ଅନେକ ନାଟକ, କଥାଚିତ୍ର ଏବଂ ଦୂରଦର୍ଶନମାନଙ୍କରେ ବିଭିନ୍ନ କାର୍ଯ୍ୟକ୍ରମରେ ୫୦ ବର୍ଷରୁ ଅଧିକ ସମୟ ଧରି କାର୍ଯ୍ୟ କରିଥିଲେ । ସେ ଅନେକ ପୁରସ୍କାର ପାଇଥିଲେ ଏବଂ ୫୦ରୁ ଅଧିକ ସମ୍ମାନ‌ଜନ‌କ ଉପାଧି ପାଇଥିଲେ । ମାୟାଙ୍କର ରଚିତ ସାତୋଟି ଆତ୍ମ‌କଥା ବ‌ହି ତାଙ୍କୁ ସବୁଠାରୁ ଅଧିକ ଲୋକପ୍ରିୟ କରାଇଥିଲା । ଏହି ବ‌ହିଗୁଡ଼ିକରେ ସେ ତାଙ୍କର ପିଲାଦିନର ଅଭିଜ୍ଞତାରୁ ବଡ଼ ହେବା ପର୍ଯ୍ୟନ୍ତ ସମସ୍ତ କଥା ଉଲ୍ଲେଖ କରିଥିଲେ । ୧୯୬୯ରେ ପ୍ରକାଶ ପାଇଥିବା ଏହି ସାତୋଟି ବ‌ହିର ପ୍ରଥମ ଭାଗଟି ଆଇ ନୋ ହ୍ୱାଏ ଦ କେଜ୍‌ଡ୍ ବାର୍ଡ଼ ସିଙ୍ଗ୍‌ସ୍ ବ‌ହିରେ ସେ ତାଙ୍କ ପିଲାଦିନରୁ ୧୭ ବର୍ଷ ବ‌ୟସ ପର୍ଯ୍ୟନ୍ତ କାହାଣୀ ବର୍ଣ୍ଣନା କରିଥିଲେ ଏବଂ ତାଙ୍କର ଆନ୍ତର୍ଜାତୀୟ ମାନ୍ୟତା ଏବଂ ପ୍ରଶଂସା ବିଷୟରେ କିଞ୍ଚିତ୍ ଉଲ୍ଲେଖ କରିଥିଲେ ।

ସେ ଅନେକ କିଛିରେ କାର୍ଯ୍ୟ କରିବା ପରେ କବି ଏବଂ ଲେଖକ ହୋଇଥିଲେ । ସେ ତାଙ୍କର ଯୁବାବସ୍ଥାରେ ରୋଷେୟା, ସେକ୍ସ ୱାର୍କର୍, ରାତିରେ କ୍ଲବ୍‌ରେ ନୃତ୍ୟ କରିବା, *ପୋର୍ଗି ଆଣ୍ଡ ବେସ୍* ଅପେରାରେ ନାଟକରେ ଅଭିନୟ କରିବା, ଦକ୍ଷିଣୀ ଖ୍ରିଷ୍ଟିଆନ ନେତୃ ସମ୍ମିଳନୀର ଆୟୋଜିକା ଏବଂ ଇଜିପ୍ଟ ଓ ଘାନାରେ ସମ୍ବାଦ‌ଦାତା ଭାବରେ କାର୍ଯ୍ୟ କରିଥିଲେ । ସେ ବିଭିନ୍ନ ଚଳଚ୍ଚିତ୍ର ତଥା ସାଧାରଣ ଗଣମାଧ୍ୟମ ଓ ଦୂରଦର୍ଶନର ଜଣେ ଅଭିନେତ୍ରୀ, ଲେଖିକା, ନିର୍ଦ୍ଦେଶିକା ଏବଂ ପ୍ରଯୋଜିକା ଭାବରେ କାର୍ଯ୍ୟ କରିଥିଲେ । ୧୯୮୨ ମସିହାରେ ତାଙ୍କୁ ଆମରିକୀୟ ପାଠ୍ୟକ୍ରମର ପ୍ରଥମ ଅଧ୍ୟାପକଙ୍କ ନାମାନୁସାରେ ଥିବା ଉପାଧୀରେ ଉତ୍ତର କାଲିଫର୍ଣ୍ଣିଆର ୱାସିଂଟନ-ସଲେମ୍‌ର ୱେକ୍ ଫରଷ୍ଟ ବିଶ୍ୱବିଦ୍ୟାଳୟ ନାମିତ କରିଥିଲା । ସେ ମାନବାଧିକାର ଆନ୍ଦୋଳନର ଜଣେ ନିୟମିତ ସଦସ୍ୟ ଭାବରେ ମାର୍ଟିନ୍ ଲୁଥର୍ କିଙ୍ଗ୍ ଜୁନିଅର ଏବଂ ମାଲ୍‌କୋଲମ୍ ଏକ୍ସ‌ଙ୍କ ସ‌ହ କାର୍ଯ୍ୟ କରିଆସୁଥିଲେ । ୯୦ ଦଶକର ଆରମ୍ଭରେ ସେ ମାତ୍ର ଗୋଟିଏ ବର୍ଷରେ ପାଖାପାଖି ୮୦ ଥର ସମ୍ମାନ‌ଜନ‌କ ପୁରସ୍କାର ଗ୍ରହଣ କରିଥିଲେ । ୧୯୯୩ ମସିହାରେ ଆମରିକାର ରାଷ୍ଟ୍ରପତି ବିଲ୍ କ୍ଲିଣ୍ଟନ୍‌ଙ୍କର ପଦବୀଗ୍ରହଣ ସଭାରେ ମାୟା "ଓନ୍ ଦ ପଲ୍ସ ଅଫ୍ ମର୍ଣ୍ଣିଙ୍ଗ୍"‌ କବିତା ଆବୃତି କରିଥିଲେ । ୧୯୬୧ ମସିହାରେ ରୋବର୍ଟ ଫ୍ରୋଷ୍ଟ ଜନ୍‌ ଏଫ୍. କେନେଡ଼ୀ‌ଙ୍କର ପଦବୀଗ୍ରହଣ ସଭାରେ ପ୍ରଥମଥର ପାଇଁ ଏହିଭଳି କବିତା ଆବୃତି କରିଥିଲେ ଏବଂ ମାୟ ୨ୟ ବ୍ୟକ୍ତି ଭାବରେ ନିମନ୍ତ୍ରିତ ହୋଇଥିଲେ ।

ଆଇ ନୋ ହ୍ୱାଏ ଦ କେଜ୍‌ଡ୍ ବାର୍ଡ଼ ସିଙ୍ଗ୍‌ସ୍ ବ‌ହିର ପ୍ରକାଶନ ପରେ ମାୟା ଏଞ୍ଜେଲୋ ସର୍ବସାଧାରଣରେ ତାଙ୍କର ବ୍ୟକ୍ତିଗତ ଜୀବନ ବିଷୟରେ ବଖାଣିବା ଆରମ୍ଭ କରିଥିଲେ । ଆମରିକାରେ ଥିବା କଳାଗୋରା ଭେଦଭାବ ପାଇଁ ସେ କଳାଲୋକମାନଙ୍କର ଏବଂ ମ‌ହିଳାମାନଙ୍କର ପ୍ରବକ୍ତା ଭାବରେ ସମ୍ମାନ ପାଇଥିଲେ ଏବଂ ତାଙ୍କର ପ୍ରତ୍ୟେକ କାର୍ଯ୍ୟ ସେଠାରେ ଚାଲିଥିବା କଳା-ଗୋରା ଭେଦଭାବ ବିରୁଦ୍ଧରେ ପ୍ରତିବାଦର ସ୍ୱର ଭଳି କାର୍ଯ୍ୟ କରିଥିଲା । ତାଙ୍କର ଏହି ଭଳି କାର୍ଯ୍ୟ ପାଇଁ ସେ ବିଭିନ୍ନ ସ୍କୁଲ, କଲେଜ ଏବଂ ବିଶ୍ୱବିଦ୍ୟାଳୟମାନଙ୍କରେ ସାରା ବିଶ୍ୱରେ ଆଦୃତ ହୋଇଥିଲେ, ମାତ୍ର ତାଙ୍କର ଏହିଭଳି କିଛି କାର୍ଯ୍ୟ ପାଇଁ ଯୁକ୍ତରାଷ୍ଟ୍ର ଆମରିକାର କିଛି ପାଠାଗାରରେ ତାଙ୍କର ବ‌ହି ଉପରେ ପ୍ରତିବନ୍ଧ ଲଗାଇ ଦିଆଯାଇଥିଲା । ମାୟା ଏଞ୍ଜେଲୋଙ୍କର ଆତ୍ମକଥାରେ ପ୍ରକାଶ ପାଇଥିବା ସାତୋଟି କାଳ୍ପନିକ ବ‌ହି ତାଙ୍କୁ ସବୁଠାରେ ଲୋକପ୍ରିୟ କରାଇଥିଲା ଏବଂ ସମୀକ୍ଷକମାନେ ମଧ୍ୟ ଏହାକୁ ତାଙ୍କର ନିଜର କାହାଣୀ ଭାବରେ ଦର୍ଶାଇଥିଲେ । ସେ ତାଙ୍କର ଏହି ଆତ୍ମକଥାର ସାତୋଟି ବ‌ହିକୁ ଅନେକ ପ୍ରତିବନ୍ଧ ସତ୍ତ୍ୱେ ଲେଖିଥିଲେ ଏବଂ ଲେଖିବାର ଶୈଳୀକୁ ସମ୍ପୂର୍ଣ୍ଣ ବଦଳାଇଦେଇଥିଲେ । ତାଙ୍କ ରଚିତ ବ‌ହିଗୁଡ଼ିକର ପ୍ରମୁଖ ପୃଷ୍ଠଭୂମି ମୁଖ୍ଯତଃ ପରିବାର, ଯାତ୍ରା, ପରିଚୟ ଏବଂ ଜାତିବାଦ ଉପରେ ଆଧାରିତ ଥିଲା ।

## ଆଧାର
## ବାହାର ଆଧାର
* 
* 

ଶ୍ରେଣୀ:ଟାଇଗର ପ୍ରକଳ୍ପ ଗଣସମ୍ପାଦନା ୨୦୧୮ ଅନ୍ତର୍ଗତ ଗଢ଼ା ଯାଇଥିବା ପ୍ରସଙ୍ଗ
ଶ୍ରେଣୀ:୧୯୨୮ ଜନ୍ମ
ଶ୍ରେଣୀ:୨୦୧୪ ମୃତ୍ୟୁ
ଶ୍ରେଣୀ:ଆମେରିକୀୟ ଲୋକ
ଶ୍ରେଣୀ:ଆମେରିକୀୟ କବି
ପାରାସେଟାମୋଲ ବିଷକ୍ରିୟା

**ପାରାସେଟାମୋଲ ବିଷକ୍ରିୟା** ବା ଆସେଟାମିନୋଫେନ ବିଷକ୍ରିୟା (ଇଂରାଜୀ ଭାଷାରେ **Paracetamol poisoning**, also known as **acetaminophen poisoning**) ଅତ୍ୟଧିକ ପାରାସେଟାମୋଲ (ଆସେଟାମିନୋଫେନ) ବ୍ୟବ‌ହାର କଲେ ସଂଘଟିତ ହୁଏ । ଅତ୍ୟଧିକ ପାରାସେଟାମୋଲ ସେବନର ପ୍ରଥମ ୨୪ଘଣ୍ଟା ମଧ୍ୟରେ ସ୍ୱଳ୍ପ ବା ଅନିର୍ଦ୍ଦିଷ୍ଟ ଲକ୍ଷଣ ପ୍ରକାଶ ପାଏ । ମଦ୍ୟାତ୍ୟୟ, କୁପୋଷଣ, ଅନ୍ୟ କେତେକ ଔଷଧ ଯୋଗୁ ଏହି ସଙ୍କଟ ସୃଷ୍ଟି ହୋଇପାରେ । 
ଏନଏପିକ୍ୟୁଆଇ ଯକୃତର ଗ୍ଲୁଟାଥାୟୋନ (glutathione) କମେଇ ଯକୃତ ଜୀବକୋଷଗୁଡ଼ିକ ନଷ୍ଟ କରିଦିଏ । ଯୁକ୍ତରାଷ୍ଟ୍ର ଆମେରିକାରେ ବର୍ଷକୁ ପ୍ରାୟ ୧୦୦,୦୦୦ରୁ ଅଧିକ କେଶ୍ ହୁଏ ।  ବଡ଼ ପିଲାମାନେ ସାଧାରଣତଃ ଏହାର ଶିକାର ହୁଅନ୍ତି ।
 

## ଆଧାର 
## External links 
* 

ଶ୍ରେଣୀ:ଔଷଧ
ଶ୍ରେଣୀ:ଚିକିତ୍ସା ବିଜ୍ଞାନ
ପେରିୟାର୍ ଜାତୀୟ ଉଦ୍ୟାନ

## ଇତିହାସ
## ଭୂଗୋଳ 
## ଜଳବାୟୁ 
## ସୀମା 
## ବନ୍ୟ ସମ୍ପଦ
## ବନ୍ୟଜୀବ 
### ସ୍ତନ୍ୟପାୟୀ 
### ପକ୍ଷୀ 
### ସରୀସୃପ
### ଉଭୟଚର
### ମାଛ 
### କୀଟପତଙ୍ଗ 
## ଘଟଣାକ୍ରମ 
## ପାରିବେଶିକ ମୂଲ୍ୟାୟନ 
## ଚିତ୍ର ଗ୍ୟାଲେରି

Periyar National Park foxes.jpg|ଜାତୀୟ ଉଦ୍ୟାନର ବଳିଆ କୁକୁର
Periyar National Park - 3.JPG|ପେରିୟାର୍ ଜାତୀୟ ଉଦ୍ୟାନର ଏକ ଦୃଶ୍ୟ
Periyar National Park - 2.JPG|ପେରିୟାର୍ ହ୍ରଦରେ ନୌବିହାର
Entrance to Information Centre at Periyar Tiger Reserve.jpg|ସୂଚନା କେନ୍ଦ୍ରର ପ୍ରବେଶ ଦ୍ୱାର

## ଆହୁରି ଦେଖନ୍ତୁ 
*ୱାୟନାଡ଼୍ ବନ୍ୟଜୀବ ଅଭୟାରଣ୍ୟ
*ମୁଦୁମଲୈ ଜାତୀୟ ଉଦ୍ୟାନ
*ନାଗାରହୋଳେ ଜାତୀୟ ଉଦ୍ୟାନ
*ବାନ୍ଦୀପୁର ଜାତୀୟ ଉଦ୍ୟାନ

## ଚଳଚ୍ଚିତ୍ର 
**ଲାଇଫ୍ ଫର୍ ଲାଇଭ୍‍ସ୍ (Life for Lives)*

## ଆଧାର
## ଅନ୍ୟାନ୍ୟ ଲିଂକ୍ 
* 
*
ସାଇଖମ ମୀରାବାଈ ଚାନୁ

**ସାଇଖମ ମୀରାବାଈ ଚାନୁ** (ଜନ୍ମ ୮ ଅଗଷ୍ଟ ୧୯୯୪) ଜଣେ ଭାରତୀୟ ମହିଳା ଭାରୋତ୍ତୋଳନକାରୀ । ୨୦୨୦ ଟୋକିଓ ଅଲିମ୍ପିକର ୪୯କେଜି ବର୍ଗରେ ସେ ରୌପ୍ୟପଦକ ହାସଲ କରିଥିଲେ । ଟୋକିଓ ଅଲିମ୍ପିକରେ ଏହା ଥିଲା ଭାରତର ପ୍ରଥମ ପଦକ । ୨୦୧୪ ମସିହାରୁ ମୀରାବାଈ ଭାରତକୁ ପ୍ରତିନିଧିତ୍ୱ କରିଆସୁଛନ୍ତି । ସେ ପ୍ରଥମେ ୪୮କିଗ୍ରା ବର୍ଗରେ ଖେଳୁଥିଲେ ଓ ପରେ ୪୯ କିଗ୍ରା ବର୍ଗକୁ ପରିବର୍ତ୍ତନ କରିଥିଲେ । ସେ ଭାରଉତ୍ତୋଳନରେ ଭାରତ ପାଇଁ ବିଶ୍ୱ ଚାମ୍ପିୟନସିପ, କମନୱେଲ୍‌ଥ ଓ ଏସୀୟ କ୍ରୀଡ଼ାରେ ପଦକ ଜିତିଛନ୍ତି । ୨୦୧୮ ମସିହାରେ ତାଙ୍କୁ ପଦ୍ମଶ୍ରୀ ଉପାଧିରେ ଓ ରାଜୀବ ଗାନ୍ଧୀ ଖେଳରତ୍ନ ପୁରସ୍କାରରେ ସମ୍ମାନୀତ କରାଯାଇଥିଲା ।

୨୦୨୦ ଟୋକିଓ ଅଲିମ୍ପିକରେ ୪୯କିଗ୍ରା ବର୍ଗରେ ସମୁଦାୟ ୨୨୦କିଗ୍ରା ଓଜନ ଉଠାଇ ସେ ଭାରତ ପାଇଁ ପ୍ରଥମ ପଦକ ହାସଲ କରିଥିଲେ । ସେ ୨୦୧୪ ରାଷ୍ଟ୍ରମଣ୍ଡଳ ଖେଳରେ ୪୮କିଗ୍ରା ବର୍ଗରେ ରୌପ୍ୟ ପଦକ ହାସଲ କରିଥିଲେ । ୨୦୧୭ ଆମେରିକାର ଆନାହେଇମରେ ହୋଇଥିବା ବିଶ୍ୱ ଭାରୋତ୍ତୋଳନ ଚ୍ୟାମ୍ପିୟନସିପର ୪୮ କିଗ୍ରା ବିଭାଗରେ ସ୍ୱର୍ଣ୍ଣପଦକ ଜିତିଥିଲେ । ଆଗରୁ ସେ କମନୱେଲ୍‌ଥ ଗେମ୍ସରେ ପଦକ ଓ ୨୦୧୪ରେ  ଗ୍ଲାସଗୋରେ ହୋଇଥିବା କମନୱେଲ୍‌ଥ ଗେମ୍ସରେ ମହିଳା ୪୮ କିଗ୍ରା ବିଭାଗରେ ରୌପ୍ୟପଦକ ଜିତିଥିଲେ । ସେଠରେ ଆଉଜଣେ ଭାରତୀୟା କୁମୁକଚାମ ସଞ୍ଜିତା ସ୍ୱର୍ଣ୍ଣପଦକ ଜିତିଥିଲେ । ସେ ୨୦୧୮ ଗୋଲ୍ଡ଼ କୋଷ୍ଟ କମନୱେଲ୍‌ଥ ଗେମ୍ସରେ ସ୍ୱର୍ଣ୍ଣପଦକ ଜିଣି ଏକ କମନୱେଲ୍‌ଥ ଗେମ୍ସ ରେକର୍ଡ଼ ପ୍ରତିଷ୍ଠା କରିଥିଲେ । 

ମୀରାବାଈ ୨୦୧୬ ରିଓ ଅଲମ୍ପିକ୍ସର ମହିଳା ୪୮ କିଗ୍ରା ବିଭାଗରେ ମନୋନୀତ ହୋଇଥିଲେ । ତେବେ ସେ କ୍ଲିନ ଆଣ୍ଡ ଜର୍କ ବିଭାଗରେ ସେ ତିନି ଥର ଭିତରେ ଏହା ସାରିବାରେ ଅସମର୍ଥ ହୋଇଥିଲେ । ୨୦୧୭ ଆମେରିକାର ଆନାହେଇମରେ ହୋଇଥିବା ବିଶ୍ୱ ଭାରୋତ୍ତୋଳନ ଚ୍ୟାମ୍ପିୟନସିପର ସେ ମହିଳା ୪୮ କିଗ୍ରା ବିଭାଗରେ ସେ ପ୍ରତିଯୋଗିତା ରେକର୍ଡ଼ରେ ସେ ସର୍ବମୋଟ ୧୯୪ କିଗ୍ରା (୮୫ କିଗ୍ରା ସ୍ନାଚ ଓ ୧୦୯ କିଗ୍ରା କ୍ଲିନ ଆଣ୍ଡ ଜର୍କ) ଭାରୋତ୍ତଳନ କରି ସେ ସ୍ୱର୍ଣ୍ଣପଦକ ଜିଣିଥିଲେ । 

thumb|ମୀରାବାଈ ରାଷ୍ଟ୍ରପତି ରାମନାଥ କୋବିନ୍ଦଙ୍କଠାରୁ ରାଜୀବଗାନ୍ଧୀ ଖେଳରତ୍ନ ପୁରସ୍କାର ଗ୍ରହଣ କରୁଥିବା ଅବସରରେ

କ୍ରୀଡ଼ା ନିମନ୍ତେ ତାଙ୍କ ଅବଦାନ ନିମନ୍ତେ ମଣିପୁରର ରାଜ୍ୟପାଳ ଏନ. ବିରେନ୍ଦ୍ର ସିଂହ ସମ୍ମାନୀତ ହୋଇଥିଲେ ଓ ତାଙ୍କୁ ୨୦ ଲକ୍ଷ ଟଙ୍କା ଅର୍ଥ ରାଶି ପ୍ରଦାନ କରାଯାଇଥିଲା । ୨୦୧୮ ମସିହାରେ ତାଙ୍କୁ ପଦ୍ମଶ୍ରୀ ଉପାଧିରେ ଓ ରାଜୀବ ଗାନ୍ଧୀ ଖେଳରତ୍ନ ପୁରସ୍କାରରେ ସମ୍ମାନୀତ କରାଯାଇଥିଲା ।

## ବ୍ୟକ୍ତିଗତ ଜୀବନ 
ମୀରାବାଈ ଚାନୁ, ୧୯୯୪ ମସିହା ଅଗଷ୍ଟ ମାସ ୮ ତାରିଖରେ ମଣିପୁରର ରାଜଧାନୀ ଇମ୍ଫାଲର ନୋଙ୍ଗପୋକ କାକଚିଙ୍ଗଠାରେ ଜନ୍ମଗ୍ରହଣ କରିଥିଲେ । 

## ସମ୍ମାନ ଓ ପୁରସ୍କାର 
* ରୌପ୍ୟ ପଦକ - ୨୦୨୦ ଟୋକିଓ ଅଲିମ୍ପିକ
* ପଦ୍ମଶ୍ରୀ - ୨୦୧୮
* ରାଜୀବ ଗାନ୍ଧୀ ଖେଳରତ୍ନ ପୁରସ୍କାର - ୨୦୧୮

## ଆଧାର 
ଶ୍ରେଣୀ:୧୯୯୪ ଜନ୍ମ
ଶ୍ରେଣୀ:ଏକବିଂଶ ଶତାବ୍ଦୀର ଭାରତୀୟ ମହିଳା
ଶ୍ରେଣୀ:ଜୀବିତ ବ୍ୟକ୍ତି
ସୂର୍ଯ୍ୟବର୍ମନ ୨

**ସୂର୍ଯ୍ୟବର୍ମନ ୨** () ଯିଏକି ମୃତ୍ୟୁ ପରେ ପରମ‌ବିଷ୍ଣୁଲୋକ ଭାବରେ ନାମିତ ହୋଇଥିଲେ, ଜଣେ ଖେମର ସାମ୍ରାଜ୍ୟର ରାଜା ଥିଲେ । ସେ ୧୧୧୩ ଶତାବ୍ଦୀରୁ ୧୧୪୫-୧୧୫୦ ମଧ୍ୟରେ ରାଜତ୍ୱ କରିଥିଲେ । ସେ ତାଙ୍କର ରାଜତ୍ୱ ସମୟରେ ଅଙ୍ଗୋର ବାଟର ନିର୍ମାଣ କରିଥିଲେ । ଅଙ୍ଗୋକର ବାଟ ହେଉଛି ଦୁନିଆର ସବୁଠୁ ବଡ଼ ଧାର୍ମିକ ପୀଠ ଯାହାକୁ ସେ ଭଗବାନ ବିଷ୍ଣୁଙ୍କୁ ସମର୍ପିଥିଲେ । ତାଙ୍କର ଶାସନକାଳରେ ବିଶାଳ ବାସ୍ତୁକଳା, ଅସାଧ୍ୟ ସୈନ୍ୟଚାଳନା ତ‌ଥା ବଳିଷ୍ଠ ଏବଂ ସୁଶାସନ ପାଇଁ ସେ ଇତିହାସ ଫର୍ଦ୍ଦରେ ଖେମର ସାମ୍ରାଜ୍ୟର ଶ୍ରେଷ୍ଠ ରାଜା ଭାବରେ ସ୍ଥାନ ପାଇଛନ୍ତି ।

## ପ୍ରାରମ୍ଭିକ ବର୍ଷ
ଖେମର ସାମ୍ରାଜ୍ୟର କେନ୍ଦ୍ରୀୟ ନିୟନ୍ତ୍ରଣ ଦୁର୍ବଳ ହୋଇଥିବା କାରଣରୁ ସୂର୍ଯ୍ୟବର୍ମନ ଏକ ପ୍ରାଦେଶିକ ଅଞ୍ଚଳରେ ବଡ଼ ହୋଇଥିବା ଅନୁମାନ କରାଯାଏ । ରାଜା ସୂର୍ଯ୍ୟବର୍ମନଙ୍କଦ୍ୱାରା ନିର୍ମିତ ଶିଳାଲେଖରେ ସେ ତାଙ୍କର ପିତାଙ୍କୁ କ୍ଷତିନ୍ଦ୍ରାଦିତ୍ୟ ରୂପ ଏବଂ ତାଙ୍କର ମାଆଙ୍କୁ ନରେନ୍ଦ୍ରଲକ୍ଷ୍ମୀ ରୂପେ ସୂଚିବଦ୍ଧ କରିଛନ୍ତି । ଜଣେ ଯୁବ ରାଜକୁମାର ହିସାବରେ ସେ ଶକ୍ତି ପାଇଁ ମୋହଗ୍ରସ୍ତ ଥିଲେ ଏବଂ ସିଂହାସନ ଉପରେ ନିଜର ଦାବି ଉପସ୍ଥାପନ କରିଥିଲେ । ଅନ୍ୟ ଏକ ଶିଳାଲେଖ ଅନୁସାରେ ସେ ତାଙ୍କର ବିଦ୍ୟା ଆହରଶ ଶେଷ ପରେ ତାଙ୍କର ରାଜକୀୟ ସଂସ୍କୃତି ଏବଂ ପରମ୍ପରାକୁ ଉଦ୍ଜୀବିତ କରିଥିଲେ ଏବଂ ରାଜ ପରିବାରର ଶ୍ରେଷ୍ଠତ୍ୱ ପ୍ରତିପାଦନ କରିଥିଲେ । ସେ ହର୍ଷବର୍ମନ ୩ଙ୍କ ସୀମାରେ ପ୍ରତିଦ୍ୱନ୍ଦି ଭାବରେ ଲଢ଼ିଥିଲେ । ହର୍ଷବର୍ମନ ୩, ସମ୍ଭବତଃ ନୃପତିବର୍ମନ ଯିଏକି ଦାକ୍ଷିଣାତ୍ୟର ଶାସନ‌କୁ ଅନେକାଂଶରେ ପ୍ରଭାବିତ କରିଥିଲେ । ସେ ତାଙ୍କର ପିତାଙ୍କର ବଡ଼ ଭାଇ ଧରଣନ୍ଦ୍ରବର୍ମନଙ୍କୁ ବୟସ୍କ ଦୃଷ୍ଟିରୁ ସମ୍ମାନ ପାଇଁ ରାଜା ଭାବରେ ଏହି ବିଜୟୀ ଅଞ୍ଚଳ ପ୍ରଦାନ କରିଥିଲେ । ଏକ ଶିଳାଲେଖ ଅନୁସାରେ ସେ ତାଙ୍କର ସୈନ୍ୟବାହିନୀ ସ‌ହ ମହାସାଗର କୂଳରେ ଏକ ଭୟଙ୍କର ଯୁଦ୍ଧର ସାମ୍ନା କରିଥିଲେ । ସେ ଶତ୍ରୁପକ୍ଷର ରାଜାଙ୍କୁ ଏକ ହାତୀଦ୍ୱାରା ହତ୍ୟା କରିଥିଲେ । ଗରୁଡ଼ ଯେମିତି ପାହାଡ଼ ଶିଖରେ ଥିବା ସର୍ପର ହତ୍ୟା କରେ, ସେହିପରି ସେ ସେହି ରାଜାଙ୍କୁ ହାତୀଦ୍ୱାରା ଆକ୍ରମଣ କରି ହତ୍ୟା କରିଥିଲେ । ମାତ୍ର ଏହି ଘଟଣାକୁ ଅନେକ ବିଦ୍ୱାନ ସତ ବୋଲି ମାନନ୍ତି ନାହିଁ, କାରଣ ଦାକ୍ଷିଣ ଅଞ୍ଜଳର ରାଜା ଧରଣବର୍ମନଙ୍କ ମୃତ୍ୟୁ ବିଷୟରେ ସେପରି କୌଣସି ଇତିହାସ ନାହିଁ । ସୂର୍ଯ୍ୟବର୍ମନ ଦକ୍ଷିଣ ଭାରତର ଚୋଳ ସାମ୍ରାଜ୍ୟ ଉପରେ ମଧ୍ୟ ନିଜର ସୈନ୍ୟବାହିନୀ ଧରି ଆକ୍ରମଣ କରିଥିଲେ ମାତ୍ର ପରେ ସେ ଚୋଳ ରାଜା କୁଳଥୁଙ୍ଗା ଚୋଳ ୧ଙ୍କ ସ‌ହ ୧୧୧୪ରେ ସନ୍ଧି କରିଥିଲେ ଏବଂ ତାଙ୍କୁ ଏକ ବ‌ହୁମୂଲ୍ୟ ପଥର ପ୍ରଦାନ କରିଥିଲେ ।

## ମୃତ୍ୟୁ ଏବଂ ଉତ୍ତରାଧିକାରୀ
ଶିଳାଲେଖର ପ୍ରାମାଣ ଅନୁସାରେ ସୂର୍ଯ୍ୟବର୍ମନ ୨ଙ୍କର ମୃତ୍ୟୁ ୧୧୪୫ରୁ ୧୧୫୦ ମସିହା ମଧ୍ୟରେ ହୋଇଥିଲା, ସମ୍ଭବତଃ ଚମ୍ପା ବିରୁଦ୍ଧରେ ଏକ ସୈନ୍ୟଚାଳନାରେ ତାଙ୍କର ମୃତ୍ୟୁ ହୋଇଥିଲା । ରାଜାଙ୍କର ମାଆଙ୍କର ଭାଇର ପୁଅ, ମାମୁଁ ପୁଅ ଭାଇ, ଧରଣିନ୍ଦ୍ରବର୍ମନ ୨ ରାଜାଙ୍କ ପରେ ରାଜଗାଦୀ ସମ୍ଭାଳିଥିଲେ । ଏହାପରେ ଦୁର୍ବଳ ରାଜନୀତି ଏବଂ ଶାଶନର ଆରମ୍ଭ ହେଲେ ଆଉ ସଭିଏଁ ବିବାଦୀୟ ହୋଇପଡ଼ିଥିଲେ ।

ଅଙ୍ଗକୋର ବତରେ ଥିବା ଅତ୍ୟାଧୁନିକ ଅଦାଲତ ଏକ ଅବିକଳ ରୂପରେଖ ସିଏମ୍ ରିପ୍ ବିମାନ ବନ୍ଦରରେ ନିର୍ମାଣ ହୋଇଛି, ଯାହାକୁ ସେହି ବିମାନ ବନ୍ଦର ଦେଇ ଯାଉଥିବା ଯାତ୍ରୀମାନେ ଉପଭୋଗ କରିପାରିବେ । ଏହି ରୂପରେଖ ୯ ଶତାବ୍ଦୀ ତଳେ ସୂର୍ଯ୍ୟବର୍ମନ ନିର୍ମାଣ କରିଥିବା ଅଙ୍ଗକୋର ବତର ଅବିକଳ ନ‌କଲ ଭଳି ହିଁ ଦୃଶ୍ୟମାନ ହୁଏ ।

## ଲୋକପ୍ରିୟ ସଂସ୍କୃତି
ସୂର୍ଯ୍ୟବର୍ମନ ୨ଙ୍କୁ ଏକ ଭିଡ଼ିଓ ଗେମ୍‌ରେ ତାଙ୍କ ସଭ୍ୟତାର ନେତା ଭାବରେ ଦେଖାଯାଇଥିଲା । ୨୦୦୭ର କମ୍ପ୍ୟୁଟର ଭିଡ଼ିଓ ଗେମ୍ ସିଭିଲାଇଜେସନ୍ ୪: ବିୟଣ୍ଡ ଦ ସ୍ୟାଡୋରେ ସୂର୍ଯ୍ୟବର୍ମନଙ୍କ ବିଷୟରେ ହିଁ ନିର୍ମାଣ କରାଯାଇଥିଲା । ଏହି ଗେମ୍‌ରେ ରାଜା ସୂର୍ଯ୍ୟବର୍ମନ ୨ଙ୍କୁ  ଖେମର ସାମ୍ରାଜ୍ୟର ଜଣେ ଦକ୍ଷ, କୁଶଳୀ ଏବଂ ବୀର ଅଧିପତି ଭାବରେ ଦେଖାଯାଇଛି ।

## ଆଧାର
## ବାହାର ଆଧାର
ଶ୍ରେଣୀ:୧୨ଶ ଶତାବ୍ଦୀର ରାଜା
ଶ୍ରେଣୀ:ଖେମର ସାମ୍ରାଜ୍ୟର ରାଜା
ଶ୍ରେଣୀ:ଖେମର ସାମ୍ରାଜ୍ୟ
ଶ୍ରେଣୀ:ଟାଇଗର ପ୍ରକଳ୍ପ ଗଣସମ୍ପାଦନା ୨୦୧୮ ଅନ୍ତର୍ଗତ ଗଢ଼ା ଯାଇଥିବା ପ୍ରସଙ୍ଗ
ନୀଲମ୍ କ୍ଲେର୍

**ନୀଲମ୍ କ୍ଲେର୍** ଜଣେ ଭାରତୀୟ ନେନାଟୋଲୋଜିଷ୍ଟ୍, ଯେ ନିଓନାଟାଲ୍ ଇନ୍‌ଟେନ୍‌ସିଭ୍ କେୟାର୍ ଓ ଭେଣ୍ଟିଲେସନ୍ ଉପରେ କାମ ପାଇଁ ଜଣାଶୁଣା । ନିଓନାଟାଲ୍ ସେବାକୁ ଉନ୍ନତ କରି, ଖୁବ୍ ସାନ ସମୟ ଆଗରୁ ଜନ୍ମ ଶିଶୁଙ୍କ (୧୦୦୦ ଗ୍ରାମ୍‌ରୁ କମ୍) ବଞ୍ଚିବା ହାର ୯୦ ପ୍ରତିଶତକୁ ବଢ଼ାଇବାର ଶ୍ରେୟ ତାଙ୍କୁ ଦିଆଯାଏ । ୨୦୧୪ରେ, ଔଷଧ ଓ ନିଓନାଟୋଲୋଜିରେ ତାଙ୍କ ଅବଦାନ ପାଇଁ, ଭାରତ ସରକାର ତାଙ୍କୁ ତୃତୀୟ ସର୍ବଶ୍ରେଷ୍ଠ ବେସାମରିକ ସମ୍ମାନରେ ସମ୍ମାନିତ କରିଥିଲେ ।

## ଜୀବନୀ
ନୀଲମ୍ କ୍ଲେର୍ ଜମ୍ମୁ ଓ କାଶ୍ମୀରର ଶ୍ରୀନ‌ଗରରେ ଜନ୍ମ ହୋଇଥିଲେ ଓ ଶ୍ରୀନ‌ଗରର ପ୍ରେଜେଣ୍ଟେସନ୍ କନ୍‌ଭେଣ୍ଟ୍ ବିଦ୍ୟାଳୟରେ ନିଜର ଶିକ୍ଷା ଜୀବନ ଆରମ୍ଭ କରିଥିଲେ । ବୃତ୍ତି ପାଇଁ ଡାକ୍ତରୀ ଚୟନ କରି ସେ ଚଣ୍ଡୀଗଡର *ପୋଷ୍ଟ୍‌ଗ୍ରାଜୁଏଟ୍ ଇନ୍‌ଷ୍ଟିଚ୍ୟୁଟ୍ ଅଫ୍ ମେଡ଼ିକାଲ୍ ସାଇନ୍ସ୍ ଏଣ୍ଡ୍ ରିସର୍ଚ୍ଚ୍‌*ରେ ଶିଶୁରୋଗରେ ସ୍ନାତ୍ତକୋତ୍ତର ଲାଭ କରିଥିଲେ । ପରେ ସେ କୋପେନ୍‌ହାଗେନ୍ ବିଶ୍ୱବିଦ୍ୟାଳୟରେ ନେନାଟୋଲୋଜିରେ ଅଧିକ ପଢ଼ିବା ପାଇଁ ଡେନ୍‌ମାର୍କ୍‌ର କୋପେନ୍‌ହାଗେନ୍ ଯାଇଥିଲେ ।

## ପେଶାଗତ ଜୀବନ
କୋପେନ୍‌ହାଗେନ୍‌ରୁ ଫେରିବା ପରେ, କ୍ଲେର୍ ତାଙ୍କ ପେଶାଗତ ଜୀବନ ୩୧ ମଇ ୧୯୮୮ରେ ଭାରତର ନୂଆଦିଲ୍ଲୀରେ ସାର୍ ଗଙ୍ଗା ରାମ ହସ୍‌ପିଟାଲ୍‌ରେ ଯୋଗଦେଇ ଆରମ୍ଭ କରିଥିଲେ ।
* ପୋଷଣ ସମ୍ବନ୍ଧିତ ପ୍ରଶ୍ନରେ ଅନ୍‌ଲାଇନ୍ ସେବାରେ CNAG (Cell of Nutrition Advisory Group)ରେ ପରାମର୍ଶଦାତା ।
* ଜାତୀୟ ନିଓନାଟୋଲୋଜି ଫୋରମ୍‌ଦ୍ୱାରା ପ୍ରକାଶିତ ତ୍ରୈମାସିକ ପତ୍ରିକା **ଜର୍ଣ୍ଣାଲ୍ ଅଫ୍ ନିଓନାଟୋଲୋଜି**ରେ ସମ୍ପାଦକ ।
* FAOPS (Federation of Asia and Oceania Perinatal Societies) ୨୦୧୦ର ସଂଗଠନ ଅଧ୍ୟକ୍ଷ ।
* ଦକ୍ଷିଣ ପୂର୍ବ ଏସୀଆରେ ମୃତ୍ୟୁକୁ ପ୍ରତିରୋଧ କରିବା ପାଇଁ WHO ନିପୁଣ କମିଟିର ସଭ୍ୟ

ସେ ମଧ୍ୟ ବ‌ହୁତ ସ୍ତରରେ ଜାତିସଂଘ ଆନ୍ତର୍ଜାତୀୟ ଶିଶୁ ଦରକାରୀ ପାଣ୍ଠି ଓ ବିଶ୍ୱ ସ୍ୱାସ୍ଥ୍ୟ ସଂଘ ସ‌ହ ନିଓନାଟୋଲୋଗି ସେବା କ୍ଷେତ୍ରରେ ବ‌ହୁତ କ୍ଷେତ୍ରରେ ଭାଗୀଦାର ଅଛନ୍ତି । ସେ ସ୍ୱାସ୍ଥ୍ୟ ଓ ପରିବାର ନିୟୋଜନ ବିଭାଗରେ ''ନୂତନ ଜନ୍ମ ଓ ଶିଶୁ ସ୍ୱାସ୍ଥ୍ୟ କାର୍ଯ୍ୟନୀତିରେ ପ୍ୟାନେଲ୍ ସଭ୍ୟ ଥିଲେ ।

ସାମାଜିକ କାର୍ଯ୍ୟକ୍ରମରେ ମଧ୍ୟ, ଡଃ କ୍ଲେର୍ ALL Ladies Leagueର ସ୍ୱସ୍ଥ୍ୟ ସେବାରେ ସଭାପତି ଅଛନ୍ତି ।.

## ମୃତ୍ୟୁପତ୍ର
## ଆଧାର
## ବାହ୍ୟ ଆଧାର
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଔଷଧରେ ପଦ୍ମ‌ଭୂଷଣ ସମ୍ମାନିତ
ଶ୍ରେଣୀ:ଶ୍ରୀନ‌ଗରର ଲୋକ
ଶ୍ରେଣୀ:ଭାରତୀୟ ନିଓନାଟୋଲୋଜିଷ୍ଟ୍
ଶ୍ରେଣୀ:ପରିବାର ଓ ଅଭିଭାବକ ଲେଖକ
ଶ୍ରେଣୀ:ଶିଶୁ ଯତ୍ନ
ଶ୍ରେଣୀ:ଜମ୍ମୁ ଓ କାଶ୍ମୀରର ଚିକିତ୍ସକ
ଶ୍ରେଣୀ:ଭାରତୀୟ ମହିଳା ଚିକିତ୍ସକ
ଶ୍ରେଣୀ:ବିଂଶ ଶତାବ୍ଦୀର ଭାରତୀୟ ମହିଳା ଡାକ୍ତର
ଶ୍ରେଣୀ:ବିଂଶ ଶତାବ୍ଦୀର ଭାରତୀୟ ଡାକ୍ତର
ଶ୍ରେଣୀ:ଜନ୍ମ ମସିହା ନଥିବା (ଜୀବିତ ବ୍ୟକ୍ତି)
ସଂଗ୍ରାମ ବିଶ୍ୱାଳ

**ସଂଗ୍ରାମ ବିଶ୍ୱାଳ**, ଜଣେ ଓଡ଼ିଆ ଚଳଚ୍ଚିତ୍ର ନିର୍ଦ୍ଦେଶକ । ସେ ଓଡ଼ିଆ କଥାଚିତ୍ର ରଖିଲେ ଶିବ ମାରିବ କିଏ ଚଳଚ୍ଚିତ୍ରର ଜରିଆରେ ଓଡ଼ିଆ କଥାଚିତ୍ର ଜଗତରେ ପ୍ରବେଶ କରିଥିଲେ । ଏହାପରେ ସେ ସକଳ ତୀର୍ଥ ତୋ’ ଚରଣେ, ରାକ୍ଷୀ ଭିଜିଗଲା ଆଖି ଲୁହରେ, ରାମ ଲକ୍ଷ୍ମଣ, ମହାସଂଗ୍ରାମ, ଧର୍ମନିକିତି, ବିଧାତା, ତୋ’ ଆଖି ମୋ ଆଇନା, ଆଇ ଲଭ୍‌ ମାଇଁ ଇଣ୍ଡିଆ ଏବଂ ଲାଲ ଟୁକଟୁକ୍‌ ସାଧବବୋହୁ ଆଦି କଥାଚିତ୍ରର ନିର୍ଦ୍ଦେଶନା ଦେଇଥିଲେ ।

## ପ୍ରାରମ୍ଭିକ ଜୀବନ ଓ ପରିବାର
ସଂଗ୍ରାମ ବିଶ୍ୱାଳଙ୍କର ପୁଅ ସାଜନ୍ ବିଶ୍ୱାଳ ମୁ୍କ୍ତିଲାଭ କରିବାକୁ ଥିବା ଓଡ଼ିଆ କଥାଚିତ୍ର ରାମ ନାମ ସତ୍ୟ ହେ ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିବାକୁ ଯାଉଛନ୍ତି ।

## ନିର୍ଦ୍ଦେଶକ
ସଂଗ୍ରାମ ବିଶ୍ୱାଳ ୧୯୯୧ ମସିହାରେ ଓଡ଼ିଆ କଥାଚିତ୍ର ବସ୍ତ୍ର ହରଣରେ ସ‌ହକାରୀ ନିର୍ଦ୍ଦେଶିକା ଭାବରେ କାର୍ଯ୍ୟ ଆରମ୍ଭ କରିଥିଲେ ଏବଂ ଏହି ଚଳଚ୍ଚିତ୍ରରେ ଏକ ଛୋଟ ଭୂମିକାରେ ଅଭିନୟ କରିଥିଲେ । ଏହାପରେ ୧୯୯୪ ମସିହାରେ ସେ ଓଡ଼ିଆ କଥାଚିତ୍ର ଜଗତରେ ନିର୍ଦ୍ଦେଶକ ଭାବରେ ପ୍ରବେଶ କରିଥିଲେ । ସେ ଓଡ଼ିଆ କଥାଚିତ୍ର ରଖିଲେ ଶିବ ମାରିବ କିଏରେ ପ୍ରଥମଥର ପାଇଁ ନିର୍ଦ୍ଦେଶନା ଦେଇଥିଲେ । ଏହାପରେ ସେ ସକଳ ତୀର୍ଥ ତୋ’ ଚରଣେ, ରାକ୍ଷୀ ଭିଜିଗଲା ଆଖି ଲୁହରେ, ରାମ ଲକ୍ଷ୍ମଣ, ମହାସଂଗ୍ରାମ, ଧର୍ମନିକିତି, ବିଧାତା, ତୋ’ ଆଖି ମୋ ଆଇନା, ଆଇ ଲଭ୍‌ ମାଇଁ ଇଣ୍ଡିଆ ଏବଂ ଲାଲ ଟୁକଟୁକ୍‌ ସାଧବବୋହୁ ଆଦି କଥାଚିତ୍ରର ନିର୍ଦ୍ଦେଶନା ଦେଇଥିଲେ ।
* ରାମ ଲକ୍ଷ୍ମଣ
* ମହାସଂଗ୍ରାମ
* ଧର୍ମ ନିକିତି
* ବିଧାତା
* ତୋ ଆଖି ମୋ ଆଇନା
* ଆଇ ଲଭ୍ ମାଇଁ ଇଣ୍ଡିଆ
* ଲାଲ ଟୁକୁ ଟୁକୁ ସାଧବ ବୋହୂ

## ଅଭିନୀତ କଥାଚିତ୍ର
* ବସ୍ତ୍ର ହରଣ
* ପ୍ରେମ ଅଢ଼େଇ ଅକ୍ଷର

## ଆଧାର
## ବାହାର ଆଧାର
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଆ ଚଳଚ୍ଚିତ୍ର ନିର୍ଦ୍ଦେଶକ
ଶ୍ରେଣୀ:ଜୀବିତ ବ୍ୟକ୍ତି
ଅନୀଳ କୁମାରୀ ମାଲ୍‌ହୋତ୍ରା

**ଅନୀଳ କୁମାରୀ ମାଲ୍‌ହୋତ୍ରା** ଜଣେ ଭାରତୀୟ ହୋମିଓପାଥି ଡାକ୍ତର ଓ ଦିଲ୍ଲୀ ବିଶ୍ୱବିଦ୍ୟାଳୟର ନେହେରୁ ହୋମିଓପାଥି ଡାକ୍ତରୀ ମହାବିଦ୍ୟାଳୟ ଓ ଚିକିତ୍ସାଳୟର ପ୍ରଧାନ ଅଧ୍ୟକ୍ଷ ଥିଲେ । ସେ ଶ୍ରୀ ସାଇନାଥ ପୋଷ୍ଟ୍ ଗ୍ରାଜୁଏଟ୍ ଇନ୍‌ଷ୍ଟିଚ୍ୟୁଟ୍ ଅଫ୍ ହୋମିଓପାଥିର ପୂର୍ବତନ ବିଦ୍ଯାର୍ଥୀ ଥିଲେ, ଯେଉଁଠାରୁ ସେ ୨୦୦୬ ମସିହାରେ ହୋମିଓପାଥିରେ ଏମ୍‌ଡି ଲାଭ କରିଥିଲେ ଓ ୧ ଅଗଷ୍ଟ ୨୦୦୭ରୁ ନେହେରୁ ଡାକ୍ତରୀ ମହାବିଦ୍ୟାଳୟରେ ପ୍ରଧାନ ଅଧ୍ୟକ୍ଷ ପଦରେ ଅଛନ୍ତି । ସେ ମଧ୍ୟ କେତେକ ଡାକ୍ତରୀ ପତ୍ର ପ୍ରକାଶ କରିଛନ୍ତି ଓ ତାଙ୍କର ପ୍ରଦର୍ଶନୀ ଥିବା ବିଭିନ୍ନ ଡାକ୍ତରୀ କର୍ମଶାଳାର ଆୟୋଜନ କରିଛନ୍ତି ଏବଂ ବ‌ହୁତ ଚାଲୁଥିବା ଡାକ୍ତରୀ ଶିକ୍ଷାରେ ଭାଗନେଇଥିଲେ । ଭାରତ ସରକାର ତାଙ୍କୁ ୨୦୦୬ ମସିହାରେ ଚତୁର୍ଥ ବେସାମରିକ ସମ୍ମନ ପଦ୍ମଶ୍ରୀରେ ସେବା କ୍ଷେତ୍ରରେ ଦାନ ହେତୁ ସମ୍ମାନତ କରିଥିଲେ ।

## ଏହା ମଧ୍ୟ ଦେଖନ୍ତୁ
* List of University of Delhi people

## ଆଧାର
## ବାହ୍ୟ ଆଧାର
* 

ଶ୍ରେଣୀ:ଔଷଧରେ ପଦ୍ମଶ୍ରୀ ସମ୍ମାନିତ
ଶ୍ରେଣୀ:ଭାରତୀୟ ଡାକ୍ତରୀ ଶିକ୍ଷାବିତ୍
ଶ୍ରେଣୀ:ଭାରତୀୟ ଡାକ୍ତରୀ ଲେଖକ
ଶ୍ରେଣୀ:ଜନ୍ମ ମସିହା ନଥିବା (ଜୀବିତ ବ୍ୟକ୍ତି)
ଶ୍ରେଣୀ:ଭାରତୀୟ ହୋମିଓପାଥି ଡାକ୍ତର
ଶ୍ରେଣୀ:ଦିଲ୍ଲୀ ବିଶ୍ୱବିଦ୍ୟାଳୟ ଅଧ୍ୟକ୍ଷ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ବିଂଶ ଶାତ୍ୱ୍ଦୀର ଭାରତୀୟ ଡାକ୍ତର
ଶ୍ରେଣୀ:ଭାରତୀୟ ମହିଳା ଡାକ୍ତର
ଶ୍ରେଣୀ:ବିଂଶ ଶତାବ୍ଦୀର ଭାରତୀୟ ମହିଳା ବୈଜ୍ଞାନିକ
ଶ୍ରେଣୀ:ମହିଳା ଶିକ୍ଷାବିତ୍
ଶ୍ରେଣୀ:ଦିଲ୍ଲୀର ମହିଳା ବୈଜ୍ଞାନିକ
ଶ୍ରେଣୀ:ଏକବିଂଶ ଶତାବ୍ଦୀର ଭାରତୀୟ ଡାକ୍ତର
ଶ୍ରେଣୀ:ଏକବିଂଶ ଶତାବ୍ଦୀର ଭାରତୀୟ ମହିଳା ବୈଜ୍ଞାନିକ
ଶ୍ରେଣୀ:ଦିଲ୍ଲୀର ଡାକ୍ତର
ଡାଇଜର୍ଜ ସିଣ୍ଡ୍ରୋମ

**ଡାଇଜର୍ଜ ସିଣ୍ଡ୍ରୋମ** (ଇଂରାଜୀ ଭାଷାରେ **DiGeorge syndrome**, also known as **22q11.2 deletion syndrome**) ଏକ ବେମାରୀ ଯେଉଁଥିରେ  କ୍ରୋମୋଜୋମ ୨୨ର (chromosome 22) ଏକ ଅଂଶ ନଷ୍ଟ ହେବା ଯୋଗୁ ଏହି ରୋଗ ହୁଏ ।

ଏହା ଆରୋଗ୍ୟ ନହେଏ ମଧ୍ୟ ଚିକିତ୍ସା ସାହାଯ୍ୟରେ ଲକ୍ଷଣର ଉନ୍ନତି ହୋଇପାରେ । ବିଭିନ୍ନ ଅଙ୍ଗ ପ୍ରଭାବିତ ହେଉଥିବାରୁ ଏହା ନିମନ୍ତେ ବ‌ହୁମୁଖୀ (multidisciplinary) ସାହାଯ୍ୟ ଦରକାର ହୁଏ । ହୃତ୍‌ପିଣ୍ଡର ଅବସ୍ଥା ଓ ଇମ୍ମ୍ୟୁ ସିସ୍ଟମର ସମସ୍ୟା ଉପରେ ଦୀର୍ଘକାଳୀନ ଫଳାଫଳ ନିର୍ଭର କରେ ।

ଡାଇଜର୍ଜ ସିଣ୍ଡ୍ରୋମ ପ୍ରତି ୪୦୦୦ ଲୋକରେ ଜଣକୁ ଆକ୍ରମଣ କରେ । ସନ ୧୯୬୮ରେ ଏହି ସିଣ୍ଡ୍ରୋମ ପ୍ରଥମେ ଆଞ୍ଜେଲୋ ଡାଇଜର୍ଜ (Angelo DiGeorge) ବିଷୟ ବର୍ଣ୍ଣନା କରିଥିଲେ । ସନ ୧୯୮୧ର ଶେଷ ଭାଗରେ ଜେନେଟିକ ସାଥିରେ ଏହାର ସମ୍ପର୍କ ବିଷୟ ଜଣାପଡ଼ିଥିଲା ।

## ଏହା ମଧ୍ୟ ଦେଖନ୍ତୁ 
## ଆଧାର 
## ବାହ୍ୟ ଲିଙ୍କ 
ଶ୍ରେଣୀ:ଚିକିତ୍ସା ବିଜ୍ଞାନ
ବିଜୁ ବଡ଼ଜେନା

**ବିଜୁ ବଡ଼ଜେନା** ଜଣେ ଓଡ଼ିଆ କଥାଚିତ୍ର ଏବଂ ଦୂରଦର୍ଶନ ଧାରାବାହିକ ଅଭିନେତା । ସେ ୧୯୯୪ ମସିହାରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ ଓଡ଼ିଆ କଥାଚିତ୍ର ଥିଲା ମୋ ମନ ଖାଲି ତୋରି ପାଇଁ । ସେ ୫୦ରୁ ଅଧିକ ଚଳଚ୍ଚିତ୍ରରେ ଅଭିନୟ କରିସାରିଲେଣି ।

## ପ୍ରାରମ୍ଭିକ ଜୀବନ
## ଅଭିନୟ ଜୀବନ
ବିଜୁ ୧୯୯୫ ମସିହାରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ସେ ମୋ ମନ ଖାଲି ତୋରି ପାଇଁ କଥାଚିତ୍ର ଜରିଆରେ ଅଭିନୟ ଆରମ୍ଭ କରିଥିଲେ । ଏହାପରେ ସେ ଧର୍ମର ହେବ ଜୟ, ବାବୁ ଆଇ ଲଭ୍ ୟୁ, ତତେ ମୋ ରାଣ, ଦେ ମା ଶକ୍ତି ଦେ, ତୋ ବିନା ମୋ କାହାଣୀ ଅଧା, ମୁନ୍ନା- ଏ ଲଭ୍ ଷ୍ଟୋରୀ, ଆରେ ସାଥି ଆ, ଦିଲ୍ ତତେ ଦେଇଚି, ଏଇ ମିଳନ ଯୁଗ ଯୁଗର, ଫ୍ୟାମିଲି ନମ୍ବର ୱାନ୍, ବାଇଶି ପାହାଚେ ଖେଳିବ ମୀନ, ମୁଁ ପ୍ରେମୀ ମୁଁ ପାଗଳ, ଏସିପି ସାଗରିକା, ମିତ ବସିଛି ମୁଁ ଭୂତ ସାଥୀରେ, ତୋ ବାଟ ଚାହିଁଛି ରାତି ସାରା, ତମେ ଥିଲେ ସାଥିରେ, ମାୟା, ରାଙ୍ଗିଲା ବାବା, ଏକ୍ସକ୍ୟୁଜ ମି କ'ଣ କଲା ସେ ଆଦି କଥାଚିତ୍ରରେ ଅଭିନୟ କରିଥିଲେ ।

ବିଜୁ ବଡ଼ଜେନା ଓଡ଼ିଆ କଥାଚିତ୍ର ସ‌ହିତ ଓଡ଼ିଆ ଦୂରଦର୍ଶନ ଧାରାବାହିକରେ ଅଭିନୟ କରିଥିଲେ । ସେ ଗାୟତ୍ରୀ, ମହାଯଜ୍ଞ ଭଳି ଅନେକ ଚର୍ଚ୍ଚିତ ଚଳଚ୍ଚିତ୍ରରେ ଅଭିନୟ କରିଥିଲେ ।

## ଅଭିନୀତ କଥାଚିତ୍ର
* ମୋ ମନ ଖାଲି ତୋରି ପାଇଁ
* ଧର୍ମର ହେବ ଜୟ
* ବାବୁ ଆଇ ଲଭ ୟୁ
* ତତେ ମୋ ରାଣ
* ଦେ ମା ଶକ୍ତି ଦେ
* ତୋ ବିନା ମୋ କାହାଣୀ ଅଧା
* ମୁନ୍ନା- ଏ ଲଭ୍ ଷ୍ଟୋରୀ
* ଆ'ରେ ସାଥି ଆ
* ଦିଲ୍ ତ‌ତେ ଦେଇଚି
* ଏଇ ମିଳନ ଯୁଗ ଯୁଗର
* ଫ୍ୟାମିଲି ନମ୍ବର୍ ୱାନ୍
* ବାଇଶି ପାହାଚେ ଖେଳିବ ମୀନ
* ମୁଁ ପ୍ରେମୀ ମୁଁ ପାଗଳ
* ଏସିପି ସାଗରିକା
* ମିତ ବସିଛି ମୁଁ ଭୂତ ସାଥିରେ
* ତୋ ବାଟ ଚାହିଁଚି ରାତି ସାରା
* ତମେ ଥିଲେ ସାଥିରେ
* ମାୟା
* ରଙ୍ଗିଲା ବାବା
* ଏକ୍ସକ୍ୟୁଜ ମି କ'ଣ କଲା ସେ
* ଯୋଗୀ

## ଅଭିନୀତ ଧାରାବାହିକ
* ସାବିତ୍ରୀ
*ମହାଯଜ୍ଞ
* ଗାୟତ୍ରୀ

## ଆଧାର
## ବାହାର ଆଧାର
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଆ କଥାଚିତ୍ରରେ ପୁରୁଷ ଅଭିନେତା
ଶ୍ରେଣୀ:ଜୀବିତ ବ୍ୟକ୍ତି
କିରଣ ମାର୍ଟିନ୍

**କିରଣ ମାର୍ଟିନ୍** ଜଣେ ଭାରତୀୟ ଶିଶୁରୋଗ ବିଶେଷଜ୍ଞ, ସମାଜସେବୀ ଓ ଅଣ-ସରକାରୀ ପ୍ରତିଷ୍ଠାନ **ଆଶା**ର ପ୍ରତିଷ୍ଠାତା, ଯାହା ସ୍ୱାସ୍ଥ୍ୟ ଓ ଗୋଷ୍ଠୀ ଉନ୍ନତି ଉଦ୍ଦେଶ୍ୟରେ କାମ କରେ । ଏହା ଦିଲ୍ଲୀର ପାଖାପାଖି ୫୦ଟି ବସ୍ତିର ୪୦୦,୦୦୦ରୁ ୫୦୦,୦୦୦ ଲୋକଙ୍କ ପାଇଁ କାମ କରେ । ଭାରତ ସରକାର ତାଙ୍କୁ ୨୦୦୨ ମସିହାରେ ଚତୁର୍ଥ ସର୍ବବୃହତ୍ତ ବେସାମରିକ ସମ୍ମାନ ପଦ୍ମଶ୍ରୀରେ ସମ୍ମାନିତ କରିଥିଲେ ।

## ଆଦ୍ୟ ଜୀବନ
କିରଣ ମାର୍ଟିନ୍ ଦିଲ୍ଲୀର ମୌଲାନାଆଜାଦ୍ ଡାକ୍ତରୀ ମହାବିଦ୍ୟାଳୟରୁ ମେଡ଼ିସିନ୍‌ରେ ସ୍ନାତ୍ତକ ଲାଭ କରିଥିଲେ ଓ ଦିଲ୍ଲୀ ବିଶ୍ୱବିଦ୍ୟାଳୟର ଲେଡି ହାର୍ଡ଼ିଙ୍ଗ୍ ଡାକ୍ତରୀ ମହାବିଦ୍ୟାଳୟରୁ ୧୯୮୫ରେ ଶିଶୁରୋଗରେ ଅଧିକ ଶିକ୍ଷା ଲାଭ କରିଥିଲେ ।

## ଆଶା ସୋସାଇଟିର ପ୍ରତିଷ୍ଠା
୧୯୮୮ ମସିହାରେ ଦକ୍ଷିଣ ଦିଲ୍ଲୀର ଏକ ବସ୍ତି, *ଡଃ ଆମ୍ବେଦକର ବସ୍ତି*ରେ ହଇଜା ବ୍ୟାପିବା ତାଙ୍କ ପେଶାଗତ ଜୀବନରେ ଏକ ମୋଡ ଆଣିଥିଲା । ସେହି ବର୍ଷ ସଂଗଠିତ ସେବା ପ୍ରଦାନ ପାଇଁ ସେ କେତେଜଣ ସ‌ହାୟକଙ୍କ ସ‌ହ ଏକ ଅଣ-ସରକାରୀ ପ୍ରତିଷ୍ଠାନ, *ଆଶା ସୋସାଇଟି* ପ୍ରତିଷ୍ଠା କରିଥିଲେ ।

### କିରଣ ମାର୍ଟିନ୍‌ଙ୍କ ଦର୍ଶନ ତ‌ତ୍ତ୍ୱ
## ଆଧାର
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୫୯ ଜନ୍ମ
ଗିଲବର୍ଟ ସିଣ୍ଡ୍ରୋମ

**ଗିଲବର୍ଟ ସିଣ୍ଡ୍ରୋମ** ବା **ଜିଏସ** ('''Gilbert's syndrome** or **GS''') ଏକ ସାମାନ୍ୟ ଯକୃତ ରୋଗ  (liver disorder) ଯେଉଁଥିରେ ଯକୃତରୁ (liver) ବିଲିରୁବିନ (bilirubin) ସଠିକ ଭାବରେ ବିକଶିତ ହୁଏନି । ଅନେକ ଲୋକଙ୍କର କୌଣସି ଲକ୍ଷଣ ଦେଖାଯାଏନାହିଁ । ଯକୃତ ସମସ୍ୟା (liver problems) ଓ ଲୋହିତ ରକ୍ତ କଣିକା ଭାଙ୍ଗିବା (red blood cell breakdown) ନଥାଇ ରକ୍ତରେ ଅନ‌କଞ୍ଜୁଗେଟେଡ ବିଲିରୁବିନ (unconjugated bilirubin) ସ୍ତର ଅଧିକ ମିଳିଲେ ଏହି ରୋଗ ନିର୍ଣ୍ଣୟ କରାଯାଏ ।
*ସନ ୧୯୫୯ରେ ଶରୀର ତ‌ତ୍ତ୍ୱ ବା ମେଡିସିନରେ ନୋବେଲ ପୁରସ୍କାର ପାଇଥିବା ଆର୍ଥର କର୍ଣ୍ଣବର୍ଗ (Arthur Kornberg) 
* ନିକି ୱାୟାର (Nicky Wire, (Manic Street Preachers bassist)
* ଆଲେକଜାଣ୍ଡର ଡୋଲଗୋପୋଲୋଭ (Alexandr Dolgopolov), ଏକ ଟେନିସ ଖେଳାଳୀ 
* ଜୋନାସ ଫୋଲଗର (Jonas Folger), ଗ୍ରାଣ୍ଡପ୍ରିକ୍ସ ମୋଟୋର ସାଇକେଲ ରେସ୍ ଖେଳାଳୀ (MotoGP)
 
## ଆଧାର 
## External links 
*
*Gilbert's Syndrome  BMJ Best Practices monograph

ଶ୍ରେଣୀ:ଚିକିତ୍ସା ବିଜ୍ଞାନ
ଆଲୋପେସିଆ ଏରିଆଟା

**ଆଲୋପେସିଆ ଏରିଆଟା** (ଇଂରାଜୀ ଭାଷାରେ **Alopecia areata**, also known as **spot baldness**) ଏକ ବେମାରୀ ଯେଉଁଥିରେ ଦେହର ଯେ କୌଣସି ଗୋଟିଏ ବା ସବୁ ସ୍ଥାନରୁ ବାଳ ଝଡ଼ିଯାଏ (hair is lost) ।

ଅଧୁନା ଏହି ରୋଗ ଆରୋଗ୍ୟସାଧ୍ୟ ନୁହେଁ । କର୍ଟିଜୋନ (cortisone) ଇଞ୍ଜେକସନ ଦେଇ ବାଳର ଦୃତ ପୁନଃ ଗଠନ ନିମନ୍ତେ ଚେଷ୍ଟା କରାଯାଉଛି । ସନସ୍କ୍ରିନ (Sunscreen, ଗରମ ବା ଥଣ୍ଡାରୁ ରକ୍ଷା ପାଇବା ନିମନ୍ତେ ମଥା ଘୋଡ଼ଣୀ ବ୍ୟବ‌ହାର ଓ ଭୃଲତା (eyelashes) ଉପୁଡ଼ି ଯାଇଥିଲେ ଚଷମା (glasses) ପିନ୍ଧିବାକୁ ଉପଦେଶ ଦିଆଯାଏ । କେତେକ ରୋଗୀଙ୍କର ବାଳ ଉଠିଯାଏ ଓ ଏଭଳି କ୍ଷେତ୍ରରେ ଆଉ ଥରେ ନଷ୍ଟ ହୁଏନାହିଁ । ଅନ୍ୟମାନଙ୍କ କ୍ଷେତ୍ରେ ବର୍ଷାଧିକ କାଳ ପରେ ବାଳ ଉଠେ । 
 

ଯୁକ୍ତରାଷ୍ଟ୍ର ଆମେରିକାର ୨% ଲୋକ ଏହି ରୋଗରେ ଆକ୍ରାନ୍ତ ହୁଅନ୍ତି । ପିଲା ଦିନୁ ଏହା ଆରମ୍ଭ ହୋଇଯାଏ । ପୁରୁଷ ଓ ମହିଳାମାନେ ସମ ଭାବରେ ଆକ୍ରାନ୍ତ ହୁଅନ୍ତି । ଏଥିରେ ଆୟୁଷର (life expectancy) ପରିବର୍ତ୍ତନ ହୁଏନାହିଁ ।
 
## ଏହା ମଧ୍ୟ ଦେଖନ୍ତୁ 
* ନନସିକାଟ୍ରିକାଲ ଆଲୋପେସିଆ (Noncicatricial alopecia)
* ଟ୍ରାଇକୋଟିଲୋମାନିଆ (Trichotillomania)

## ଆଧାର 
## ବାହ୍ୟ ଲିଙ୍କ 
* National Institute of Arthritis and Musculoskeletal and Skin Diseases at (NIH)
* National Alopecia Areata Foundation
* Canadian Alopecia Areata Foundation

ଶ୍ରେଣୀ:ଚିକିତ୍ସା ବିଜ୍ଞାନ
ଏମ୍ ଶାରଦା ମେନନ୍

**ମାମ୍ବାଲିକଳାଥିଲ୍ ଶାରଦା ମେନନ୍** ଜଣେ ଭାରତୀୟ ମନରୋଗ ବିଜ୍ଞାନୀ, ସମାଜସେବୀ ଓ ଚେନ୍ନାଇସ୍ଥିତ ଅଣ-ସରକାରୀ ଅନୁଷ୍ଠାନ ସିଜୋଫ୍ରେନିଆ ଅନୁସନ୍ଧାନ ପ୍ରତିଷ୍ଠାନ (SCARF)ର ପ୍ରତିଷ୍ଠାତା, ଯାହା ସିଜୋଫ୍ରେନିଆ ଓ ଅନ୍ୟ ମାନସିକ ରୋଗରେ ଆକ୍ରାନ୍ତ ଲୋକଙ୍କ ସୁଧାର ପାଇଁ କାମ କରନ୍ତି । ସେ *ଆଭୈଆର୍ ସମ୍ମାନ* ପ୍ରାପ୍ତ, ପୂର୍ବତନ ମାଡ଼୍ରାସ୍ ଡାକ୍ତରୀ ସେବା ଅଧିକାରୀ ଓ ପ୍ରଥମ ଭାରତୀୟ ମହିଳା ମନୋବିଜ୍ଞାନୀ । ଭାରତ ସରକାର ୧୯୯୨ରେ ତାଙ୍କୁ ତୃତୀୟ ସର୍ବଶ୍ରେଷ୍ଠ ବେସାମରିକ ସମ୍ମାନ ପଦ୍ମ ଭୂଷଣରେ ସମ୍ମାନିତ କରିଥିଲେ ।

## ଜୀବନୀ
]]

ଶାରଦା ମେନନ୍ ୫ ଅପ୍ରେଲ୍ ୧୯୨୩ରେ କର୍ଣ୍ଣାଟକର ଏକ ମାଲାୟଲି ପରିବାରରେ ପରିବାରର ଅଷ୍ଟମ ପିଲା ରୂପେ ଜନ୍ମ ହୋଇଥିଲେ । ଯୁବ ଶାରଦା ତାଙ୍କ ସ‌ହ ଗୁଡ୍ ସେଫର୍ଡ୍ ବିଦ୍ୟାଳୟକୁ ଓ ପରେ ଖ୍ରୀଷ୍ଟ୍‌ଚର୍ଚ୍ଚ ଆଙ୍ଗ୍‌ଲୋ-ଭାରତୀୟ ଉଚ୍ଚ ସେକଣ୍ଡାରୀ ବିଦ୍ୟାଳୟକୁ ସ୍ଥାନାନ୍ତରିତ ହୋଇଥିଲେ, ଓ ପରେ ମହିଳା ଖ୍ରୀଷ୍ଟିଆନ୍ ମହାବିଦ୍ୟାଳୟ, ଚେନ୍ନାଇରୁ ସ୍ନାତ୍ତକ ଲାଭ କରିଥିଲେ । ୧୯୫୧ରେ ମାଡ୍ରାସ୍ ଡାକ୍ତରୀ ମହାବିଦ୍ୟାଳୟରୁ ମେଡ଼ିସିନ୍‌ରେ ସ୍ନାତ୍ତକ ଲାଭକରିବା ପରେ, ନୂଆଦିଲ୍ଲୀର ଇର୍‌ୱିନ୍ ଚିକିତ୍ସାଳୟରେ ଯୋଗ ଦେଇଥିଲେ, ଯାହା ବର୍ତ୍ତମାନ ଲୋକ ନାୟକ ଜୟ ପ୍ରକାଶ ନାରାୟଣ ଚିକିତ୍ସାଳୟ । ଏହାସ‌ହିତ ସେ ୧୯୫୭ରେ ସ୍ନାତ୍ତକୋତର ଲାଭ କରିଥିଲେ । ପରେ ସେ ମନୋବିଜ୍ଞାନ ଔଷଧରେ, ଜାତୀୟ ମାନସିକ ସ୍ୱାସ୍ଥ୍ୟ ଓ ନ୍ୟୁରୋସାଇନ୍ସ୍ରେ ଦୁଇ ବର୍ଷିଆ ଡିପ୍ଲୋମା କରିଥିଲେ, ଯାହାଦ୍ୱାରା ସେ ଭାରତର ପ୍ରଥମ ମହିଳା ମନୋବିଜ୍ଞାନୀ ଥିଲେ ।

## ଆଧାର
ଶ୍ରେଣୀ:୧୯୨୩ ଜନ୍ମ
ଶ୍ରେଣୀ:ମାଲାୟଲି ଲୋକ
ଲେଡି ଗାଗା

**ସ୍ଟେଫାନି ଜୋଆନୀ ଆଞ୍ଜେଲିନା ଜର୍ମାନୋଟ୍ଟା** (ଜନ୍ମ: ୨୮ ମାର୍ଚ୍ଚ ୧୯୮୬), ଯିଏକି ଲେଡି ଗାଗା ଭାବରେ ପରିଚିତା ଜଣେ କଣ୍ଠଶିଳ୍ପୀ, ଗୀତିକା, ଅଭିନେତ୍ରୀ ଏବଂ ପ୍ରଯୋଜିକା । ସେ ତାଙ୍କର ଅପରିବର୍ତ୍ତିନ ଏବଂ ଉତ୍ତେଜକ କାମ ପାଇଁ ଅଧିକ ପରିଚିତା ।

ଗାଗା ତାଙ୍କର ଗାୟିକି ଜୀବନ ତାଙ୍କର ସ୍କୁଲ ବ୍ୟାଣ୍ଡ୍ ଏବଂ ବିଭିନ୍ନ ଖୋଲା ରଙ୍ଗମଞ୍ଚ ଜରିଆରେ ଆରମ୍ଭ କରିଥିଲେ । ସେ ଜଣେ ପେସାଦାର ଗାୟକ ହେବା ଆଗରୁ ନିୟୁର୍କ ବିଶ୍ୱବିଦ୍ୟାଳୟ ଅଧିନରେ ଥିବା ତିସ୍ଚ ସ୍କୁଲ ଅଫ୍ ଆର୍ଟସ୍‌ରେ ପଢ଼ୁଥିଲେ । ଡେଫ୍ ଜାମ୍ ରେକର୍ଡ଼ିଂସ୍ ତାଙ୍କର ଚୁକ୍ତିନାମ ରଦ୍ଧ କରିଦେବା ପରେ ଗାଗା ଜଣେ ଗୀତିକାର ଭାବରେ ସୋନୀ/ଏଟିଭି ମ୍ୟୁଜିକ୍ ପାଇଁ ଗୀତ ଲେଖିବା ଆରମ୍ଭ କରିଥିଲେ । ୨୦୦୭ରେ ସେ ଆକୋନଙ୍କ ସ‌ହ ମିଶି ଇଣ୍ଟରସ୍କୋପ୍ ରେକର୍ଡ଼ସ୍ ଏବଂ କୋନ୍‌ଲାଇଭ୍ ଡିଷ୍ଟ୍ରିବ୍ୟୁସନ୍ ପାଇଁ ଗୀତ ଗାଇବା ଆରମ୍ଭ କରିଥିଲେ । ସେ ସେହିବର୍ଷ ତାଙ୍କର ପ୍ରଥମ ଆଲବମ୍ କରିଥିଲେ । ତାଙ୍କର ପ୍ରଥମ ଆଲବମ୍‌ରେ ଡ୍ୟାନ୍ସ-ପ‌ପ୍ ଏବଂ ଏଲେକ୍ଟ୍ରୋପ‌ପ୍ ରହିଥିଲେ । ଏହାପରେ ତାଙ୍କର ଅନେକ ଆଲବମ୍ ସଫଳ ବ୍ୟବସାୟ କରିଥିଲା ।

ଗାଗାଙ୍କର ୨ୟ ବଡ଼ ଆଲବମ୍ *ବର୍ଣ୍ ଦିସ୍ ୱେ* ୨୦୧୧ରେ ଇଲେକ୍ଟ୍ରୋନିକ୍ ରକ୍ ଏବଂ ଟେକ୍ନୋ ତରିକାରେ ପ୍ରସ୍ତୁତ କରାଯାଇଥିଲା । ପ୍ରଥମ ସପ୍ତାହରେ ହିଁ ଏହି ଅଲବମ୍‌ଟି ୧୦ ଲକ୍ଷରୁ ଅଧିକ ଲୋକ କିଣିଥିଲେ । ଏହି ଆଲବ‌ମ୍‌ର ଶୀର୍ଷକ ଗୀତଟି ଆଇଟ୍ୟୁନ୍ ଷ୍ଟୋରରୁ ଗୋଟିଏ ସପ୍ତାହରୁ କମ୍ ସମୟରେ ୧୦ ଲକ୍ଷରୁ ଅଧିକଥର ଡାଉନ୍‌ଲୋଡ୍ ହୋଇଥିଲା । ଏହାପରେ ୨୦୧୩ରେ ତାଙ୍କର ୩ୟ ଆଲବମ୍ ଯୁକ୍ତରାଷ୍ଟ୍ର ଆମେରିକାରେ ବ‌ହୁଳ ବ୍ୟବସାୟ କରିବା ସ‌‌ହ ଅନେକ ଲୋକଙ୍କର ମନ‌କୁ ଜିଣିଥିଲା ଓ ଇତିହାସ ରଚନା କରିଥିଲା । ୨୦୧୫ରେ ଗାଗା ଆମେରିକାର ଏକ ଦୂରଦର୍ଶନର ଏକ ଧାରାବାହିକରେ ଅଭିନୟ କରିଥିଲେ । ସେ ୨୦୧୫-୨୦୧୬ରେ ପ୍ରସାରିତ ଆମେରିକୀୟ ଧାରାବାହିକ *ଆମେରିକାନ୍ ହରର୍ ଷ୍ଟୋରୀ: ହୋଟେଲ୍*‌ରେ ଅଭିନୟ କରିଥିଲେ । ଏହି ଧାରାବାହିକରେ ତାଙ୍କର ଅଭିନୟ ପାଇଁ ଗୋଲ୍ଡେନ୍ ଗ୍ଲୋବ୍ ପୁରସ୍କାର ଉତ୍ସବରେ ଶ୍ରେଷ୍ଠ ଅଭିନେତ୍ରୀ ପୁରସ୍କାର ପାଇଥିଲେ । ୨୦୧୬ ମସିହାରେ ଗାଗାଙ୍କର ମୁକ୍ତିଲାଭ କରିଥିବା ୫ମ ଆଲବମ୍ ଆମେରିକାର ଜଣେ ମ‌ହିଳାଙ୍କର ୨୦୧୦ ପରେ ଚାରୋଟି ଆଲବମ୍‌ର ରେକର୍ଡ଼ କରିଥିଲା । ୨୦୧୭ ଫେବୃଆରୀରେ ଗାଗା ସୁପର୍ ବଉଲ୍ ଏଲ୍‌.ଆଇ. ହାଫ୍‌ଟାଇମ୍ ସୋରେ ଗୀତ ଗାଇଥିଲେ, ଯେଉଁଠି ତାଙ୍କୁ ଅନେକ ପ୍ରଶଂସା ମିଳିଥିଲା ।

୨୦୧୬ ଜାନୁଆରୀ ସୁଦ୍ଧା ଗାଗାଙ୍କର ୨ କୋଟି ୭୦ ଲକ୍ଷରୁ ଅଧିକ ଆଲବମ୍ ବିକ୍ରି ହୋଇଥିଲା ଏବଂ ୧୪ କୋଟି ୬୦ ଲକ୍ଷରୁ ଅଧିକ ସମୁଦାୟ ଗୀତ ବିକ୍ରି ହୋଇଥିଲା । ଏହି ରେକର୍ଡ଼ ସବୁଠାରୁ ଅଧିକ ବିକ୍ରି ହୋଇଥିବା ଗୀତ କଳାକାରଙ୍କ ମଧ୍ୟରେ ଗାଗାଙ୍କୁ ସ୍ଥାନିତ କରିଥିଲା । ଗାଗାଙ୍କୁ ମିଳିଥିବା ପୁରସ୍କାର ଭିତରେ ଅନେକ ବିଶ୍ୱ ରେକର୍ଡ଼, ତିନୋଟି ବ୍ରିଟ୍ ପୁରସ୍କାର, ଛଅଟି ଗ୍ରାମି ପୁରସ୍କାର ଏବଂ ଅନେକ ପୁରସ୍କାର ଉତ୍ସବରେ ପରସ୍କୃତ ହୋଇଛନ୍ତି ଏବଂ ମନୋନୀତ ହୋଇଛନ୍ତି । ବିଲ୍‌ବୋର୍ଡ଼ ପତ୍ରିକା ଗାଗାଙ୍କୁ ଅନେକ ସଫଳପୂର୍ଣ୍ଣ ସ୍ଥାନରେ ସ୍ଥାନିତ କରିବା ସ‌ହ ଶ୍ରେଷ୍ଠ କଳାକାର ଭାବରେ ମଧ୍ୟ ସମ୍ମାନିତ କରିଥିଲା । ୨୦୧୧ରେ ତାଙ୍କୁ ଟାଇମ୍ ପତ୍ରିକା ବିଶ୍ୱର ଶ୍ରେଷ୍ଠ ୨ୟ କଣ୍ଠଶିଳ୍ପୀ ଭାବରେ ଏବଂ ୨୦୧୨ରେ ଭିଏଚ୍‌1 ତାଙ୍କୁ ଶ୍ରେଷ୍ଠ ମ‌ହିଳା କଣ୍ଠଶିଳ୍ପୀ ତାଲିକାରେ ୪ର୍ଥ ସ୍ଥାନରେ ରଖିଥିଲା । ୨୦୧୫ରେ ବିଲ୍‌ବୋର୍ଡ଼ର ସର୍ଭେକ୍ଷଣ ତାଙ୍କୁ ଶ୍ରେଷ୍ଠ ମ‌ହିଳା କଣ୍ଠଶିଳ୍ପୀ ଭାବରେ ସ୍ଥାନିତ କରିଥିଲା । ଗୀତ ବ୍ୟତୀତ ଗାଗା ବିଭିନ୍ନ ପ୍ରକାରର ସାମାଜିକ କାର୍ଯ୍ୟ ସମେତ ବିଭିନ୍ନ ଅଣଲାଭକାରୀ ସଂସ୍ଥା ସ‌ହ ଯୋଡ଼ିହୋଇଛନ୍ତି ଏବଂ LGBT ଅଧିକାର ପାଇଁ ସେ ମୁଖ୍ୟତଃ କାର୍ଯ୍ୟ କରିଆସୁଛନ୍ତି ।

## ଆଧାର
ଶ୍ରେଣୀ:୧୯୮୬ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:କଣ୍ଠଶିଳ୍ପୀ
ଶ୍ରେଣୀ:ଟାଇଗର ପ୍ରକଳ୍ପ ଗଣସମ୍ପାଦନା ୨୦୧୮ ଅନ୍ତର୍ଗତ ଗଢ଼ା ଯାଇଥିବା ପ୍ରସଙ୍ଗ
ହେରେଡିଟାରି ଆଞ୍ଜିଓଇଡିମା

**ହେରେଡିଟାରି ଆଞ୍ଜିଓଇଡିମା** ବା **ଏଚଏଇ** (ଇଂରାଜୀ ଭାଷାରେ **Hereditary angioedema** or **HAE**) ବେମାରୀ ଫଳରେ ବାରମ୍ବାର ଫୁଲିଯିବା ଦେଖାଯାଏ । ଟାଇପ ୩ଦ୍ୱାରା ପରୁଷାମାନଙ୍କ ଅପେକ୍ଷା ମହିଳାମାନେ ଅଧିକ ଆକ୍ରାନ୍ତ ହୁଅନ୍ତି ।
 
## ଆଧାର 
## ବାହ୍ୟ ଲିଙ୍କ 
* 

ଶ୍ରେଣୀ:ଚିକିତ୍ସା ବିଜ୍ଞାନ
ପି.ଟି. ଉଷା

**ପିଲଭୁଲାକାଣ୍ଡି ଠେକେରାପରାମ୍ବିଲ୍ ଉଷା** (ଜନ୍ମ ୨୭ ଜୁନ୍ ୧୯୬୪), ଲୋକପ୍ରିୟ ଭାବେ **ପିଟି ଉଷା** ନାମରେ ଜଣାଶୁଣା, ଜଣେ ଅବସର ପ୍ରାପ୍ତ ଭାରତୀୟ ଦୌଡ଼କୁଦ ଖେଳାଳି । ସେ ୧୯୭୯ ମସିହାରୁ ଭାରତୀୟ ଆଥ୍‌ଲେଟିକ୍‌ସ ସ‌ହ ଜଡ଼ିତ । ସେ ମଧ୍ୟ **ଦୌଡ଼କୁଦର ରାଣୀ** ଭାବେ ଜଣାଶୁଣା । ସେ **ପାୟୋଲି ଏକ୍ସ୍‌ପ୍ରେସ୍** ନାମରେ ମଧ୍ୟ ପରିଚିତ ଥିଲେ । ବର୍ତ୍ତମାନ ସେ କେରଳର କୋଝିକୋଡ୍ ନିକଟସ୍ଥ କୋଇଲାଣ୍ଡିରେ, ଉଷା ସ୍କୁଲ୍ ଅଫ୍ ଆଥ୍‌ଲେଟିକ୍‌ସ ଚଲାଉଛନ୍ତି ।

## ଆଧାର
## ବାହ୍ୟ ଆଧାର
* 
* 
* 

ଶ୍ରେଣୀ:୧୯୬୪ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
କ୍ଷମା ମେତ୍ରେ

**ଡଃ କ୍ଷମା ମେତ୍ରେ**, ଲୋକପ୍ରିୟ ଭାବେ **ଡାକ୍ତର ଦିଦି** ଭାବେ ଜଣାଶୁଣା, ଜଣେ ଭାରତୀୟ ଗ୍ରାମାଞ୍ଚଳ ଉନ୍ନତି ନେତ୍ରୀ ଓ ଶିଶୁରୋଗ ବିଶେଷଜ୍ଞ, ଯେ ୧୯୮୫ରୁ ଚିନ୍ମୟ ଅର୍ଗାନାଇଜେସନ୍ ଫର୍ ରୁରାଲ୍ ଡେଭେଲପ୍‌ମେଣ୍ଟ୍‌କୁ ନେତୃତ୍ୱ କରିଆସୁଛନ୍ତି ଓ ସେ ଏହି ଅନୁଷ୍ଠାନର ଜାତୀୟ ନିର୍ଦ୍ଦେଶକଭାବେ କାମ କରନ୍ତି ।.  ଏହି ଅନୁଷ୍ଠାନ ଭାରତର ଗ୍ରାମାଞ୍ଚଳରେ କାମ କରେ । ସେ ମଧ୍ୟ ଏହି ଅନୁଷ୍ଠାନର ଯୁକ୍ତରାଷ୍ଟ୍ର ଆମେରିକା ଶାଖାରେ କାମ କରନ୍ତି । ସେ ୨୦୧୨ରେ ଗାର୍ଡିଆନ୍ ଆନ୍ତର୍ଜାତୀୟ ଉନ୍ନତି ସଫଳତା ସମ୍ମାନ ପାଇଥିଲେ । ସେ ମଧ୍ୟ ୧୯୯୩ରେ ଦି ୱିକ୍ ବର୍ଷର ମହିଳା ଭାବେ ସମ୍ମାନିତ ହୋଇଥିଲେ । ଭାରତ ସରକାର ୨୦୦୮ରେ ତାଙ୍କୁ ଚତୁର୍ଥ ସର୍ବଶ୍ରେଷ୍ଠ ବେସାମରିକ ସମ୍ମାନ ପଦ୍ମଶ୍ରୀରେ ସମ୍ମାନିତ କରିଥିଲେ ।

## ଆଧାର
## ବାହ୍ୟ ଆଧାର
* 
* 
* 

## ଏହା ମଧ୍ୟ ପଢ଼ନ୍ତୁ
* 
* 

ଶ୍ରେଣୀ:ପଦ୍ମଶ୍ରୀ ସମ୍ମାନିତ
ଶ୍ରେଣୀ:୧୯୫୦ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଆଳୁ ଭର୍ତ୍ତା

**ଆଳୁ ଭର୍ତ୍ତା** ଏକ ଭାରତ ପ୍ରସିଦ୍ଧ ଖାଦ୍ୟ ଅଟେ, ଯେଉଁଥିରେ ଚକଟା ହୋଇଥିବା ସିଝା ଆଳୁକୁ ମସଲା ସହିତ ମିଶ୍ରଣ କରାଯାଇଥାଏ । ଏହାକୁ ସାଧାରଣତଃ ଓଡ଼ିଶା, ବଙ୍ଗଳା ଏବଂ ପାକିସ୍ତାନର ବହୁ ଅଂଶରେ ପ୍ରସ୍ତୁତ କରାଯାଇଥାଏ । ଏହି ମସଲାଯୁକ୍ତ ଆଳୁ ଭର୍ତ୍ତାରେ ବ୍ୟବହାର ହେଉଥିବା ମସଲାର ଏକ ଅଲଗା ଅଲଗା ସ୍ୱାଦ ରହିଥାଏ । ଏହା ଏକ ସରଳ ଓ ସହଜ ଭୋଜନ ଅଟେ ।

## ଆବଶ୍ୟକୀୟ ସାମଗ୍ରୀ
* ୩ଟି ମାଧ୍ୟମ ସାଇଜ ଆଳୁ
* ୧କପ ଛୋଟ କଟା ହୋଇଥିବା ପିଆଜ
* ½ ଚାମଚ କଟା ରଶୁଣ
* ୧ ଚାମଚ ଶୋରିଷ
* ୧ ଚାମଚ ଜିରା
* ୨ ଚାମଚ ତେଲ
* ୧/୨ ଚାମଚ କଟା ଧନିଆ ପତ୍ର
* ୧/୨ ଚାମଚ କଟା ଭୃଷଙ୍ଗା ପତ୍ର
* ରାଗ ଅନୁସାରେ କଟା ଲଙ୍କା
* ସ୍ୱାଦ ଅନୁସାରେ ଲୁଣ
* ଆବଶ୍ୟକ ଅନୁଯାଇ ପାଣି

## ପ୍ରସ୍ତୁତ ପ୍ରଣାଳୀ
ପ୍ରଥମେ ଆଳୁକୁ ପ୍ରେସର କୁକରରେ ୧ ଫୁଲ ଏବଂ ୧ ସିମ ଚୁଲାରେ ସିଝାଇ ଦିଆଯାଉ । ପରେ ତାହାର ଚୋପାକୁ ଛଡ଼ାଇ ଏକ ପାତ୍ରରେ ଭଲ ଭାବେ ଚକଟି ସେଥିରେ ସ୍ୱାଦ ଅନୁସାରେ ଲୁଣ ମିଶ୍ରଣ କରାଯାଉ । ପରେ ଏକ କଢାଇରେ ରିଫାଇନ ତେଲ ଗରମ କରି ସେଥିରେ ଶୋରିଷ ଏବଂ ଜିରା ପକାଇ ଦିଆଯାଉ । ଭଲ ରୂପେ ଫୁଟିବା ପରେ ସେଥିରେ କଟା ପିଆଜ, ଲଙ୍କା, ରଶୁଣ ଏବଂ କଟା ଭୃଷଙ୍ଗା ପତ୍ର ପକାଇ ହାଲୁକା ୨ ମିନିଟ ପ୍ରସ୍ତୁତ କରାଯାଉ । ପରେ ସେଥିରେ ଚକଟା ଆଳୁ ପକାଇ ଭଲଭାବେ ଘାଣ୍ଟି ଦିଆଯାଉ । ଏହାକୁ ୫-୧୦ ମିନିଟ ପର୍ଯ୍ୟନ୍ତ ହାଲୁକା ରନ୍ଧାଯାଉ । ଯଦିଓ ଆଳୁ ଶୁଖିଲା ପଡିଯାଏ ତେବେ ଆବଶ୍ୟକ ମନେକଲେ ଅଳ୍ପ ପାଣିର ବ୍ୟବହାର କରାଯାଇପାରେ । ପ୍ରସ୍ତୁତ ଖାଦ୍ୟର ରଙ୍ଗରେ ଅଳ୍ପ ପରିବର୍ତ୍ତନ ଆସିଲା ପରେ ସେଥିରେ କଟା ଧନିଆ ପତ୍ର ପକାଇ ଚୂଲାରୁ ଓହ୍ଲେଇ ଦିଆଯାଉ । 

**ଆଳୁ ଭର୍ତ୍ତା**କୁ ସାଧାରଣତଃ ରୋଟି କିମ୍ବା ପରଟା ସହିତ ପରିସା ଯାଇଥାଏ ।

## ଆଧାର
## ଲିଙ୍କ
* ଭର୍ତ୍ତା ପ୍ରସ୍ତୁତି ପ୍ରଣାଳୀ

ଶ୍ରେଣୀ:ଓଡ଼ିଆ ଖାଦ୍ୟ
ପୁପିନ୍ଦର ସିଂହ

**ପୁପିନ୍ଦର ସିଂହ** ଜଣେ ଓଡ଼ିଆ କଥାଚିତ୍ର ଅଭିନେତା, ଓଡ଼ିଆ କଥାଚିତ୍ର ପ୍ରଯୋଜକ, ଦୂରଦର୍ଶନ ଓ ମଞ୍ଚ ଉପସ୍ଥାପକ ଏବଂ ପ୍ରାକ୍ତନ ଆଲବମ୍ ଅଭିନେତା । ସେ ୨୦୦୮ ମସିହାରେ ଓଡ଼ିଆ କଥାଚିତ୍ର ତୋ ବିନା ଭଲ ଲାଗେନା କଥାଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ସେ ୨୦୧୦ ମସିହାରେ ଓଡ଼ିଆ କଥାଚିତ୍ର ଶୁଭ ବିବାହରେ ନାୟକ ଭୂମିକାରେ ପ୍ରଥମଥର ପାଇଁ ଅଭିନୟ କରିଥିଲେ । ଏହି ଚଳଚ୍ଚିତ୍ର ଜରିଆରେ ସେ ପ୍ରଯୋଜନା ମଧ୍ୟ ଆରମ୍ଭ କରିଥିଲେ । ସେ ଓଡ଼ିଆ ଦୂରଦର୍ଶନରେ ଜଣେ ଉପସ୍ଥାପକ ତ‌ଥା ଅଭିନେତା ଭାବରେ ମଧ୍ୟ କାର୍ଯ୍ୟ କରିଛନ୍ତି । ସେ ଦୂରଦର୍ଶନ କାର୍ଯ୍ୟକ୍ରମ ଫୁଲ୍ ବୋବା୍ଲ, ଜୀନାର ଜୀବନ ସାଥି ଆଦିରେ ଉପସ୍ଥାପକ କାର୍ଯ୍ୟ କରିଥିଲେ ।

## ପ୍ରାରମ୍ଭିକ ଜୀବନ ଏବଂ ପରିବାର
ପୁପିନ୍ଦର ସିଂହ, ରୁପିନ୍ଦର ସିଂହଙ୍କୁ ବିବାହ କରିଥିଲେ । ଏହାପରେ ସେ ୨୦୦୯ ମସିହାରେ ଲଭ୍ ଡଟ୍ କମ୍ କଥାଚିତ୍ରରେ ଏକ କ୍ଷୁଦ୍ର ଭୂମିକାରେ ଅଭିନୟ କରିଥିଲେ ।

୨୦୧୦ ମସିହାରେ ସେ ଓଡ଼ିଆ କଥାଚିତ୍ର ଜଗତରେ ଜଣେ ପ୍ରଯୋଜକ ଭାବରେ ମଧ୍ୟ ପ୍ରବେଶ କରିଥିଲେ । ସେ ନାୟକ ଭାବରେ ତାଙ୍କର ପ୍ରଥମ କଥାଚିତ୍ର ଶୁଭ ବିବାହର ପ୍ରଯୋଜନା ନିଜେ କରିଥିଲେ । ଆକାଶ ଦାସନାୟକ ଏହି କଥାଚିତ୍ରଟିର ସ‌ହ-ନାୟକ ଭାବରେ ଅଭିନୟ କରିଥିଲେ । ବିଜୟ ମହାନ୍ତି, ଅପରାଜିତା ମହାନ୍ତି, ତନ୍ଦ୍ରା ରାୟ, ମିହିର ଦାସ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଏହାପରେ ସେ କିଛି ଖଟା କିଛି ମିଠା, ଜଗୁ ଅଟୋବାଲା, ସମୟ ବଡ଼ ବଳବାନ ଆଦି କଥାଚିତ୍ରରେ ନାୟକ ଭାବରେ ଅଭିନୟ କରିଥିଲେ ଏବଂ ପ୍ରଯୋଜନା କରିଥିଲେ । ପୁପିନ୍ଦର ୨୦୧୩ ମସିହାରେ ଅପରାଜିତା ମହାନ୍ତିଙ୍କ ସ‌ହ ମିଶି ଡାହା ବାଳୁଙ୍ଗା ଚଳଚ୍ଚିତ୍ରର ପ୍ରଯୋଜନ କରିଥିଲେ । ଏହି କଥାଚିତ୍ରଟିରେ ନାୟକ ଭାବରେ ବାବୁଶାନ୍ ମହାନ୍ତି ଅଭିନୟ କରିଥିଲେ ସେ ଇ ଟିଭି ଓଡ଼ିଆରେ ପ୍ରସାରିତ ନୃତ୍ୟ ଭିତ୍ତିକ କାର୍ଯ୍ୟକ୍ରମ ଡ୍ୟାନ୍ସ ଚ୍ୟାଲେଞ୍ଜର ପ୍ରଥମ ଭାଗରେ ଜଣେ ପ୍ରତିଯୋଗୀ ଭାବରେ ଫାଇନାଲ୍‌ ଯାଏଁ ଯାଇଥିଲେ । ସେ ସାର୍ଥକ ଟିଭିର କାର୍ଯ୍ୟକ୍ରମ ରଜ କୁଇନ୍‌ରେ ମଧ୍ୟ ମେଣ୍ଟର ଭାବରେ କାର୍ଯ୍ୟ କରିଥିଲେ ।

## ଅଭିନୀତ କଥାଚିତ୍ର
## ପ୍ରଯୋଜିତ କଥାଚିତ୍ର
* ଶୁଭ ବିବାହ
* କିଛି ଖଟା କିଛି ମିଠା
* ଜଗୁ ଅଟୋବାଲା
* ଡାହା ବାଳୁଙ୍ଗା
* ସମୟ ବଡ଼ ବଳବାନ

## ଦୂରଦର୍ଶନ
* ୱାଉ (ଇ ଟିଭି ଓଡ଼ିଆ)- ଉପସ୍ଥାପକ
* ଫୁଲ୍ ବୋବାଲ୍ (ଇ ଟିଭି ଓଡ଼ିଆ)- ଉପସ୍ଥାପକ
* ଜୀନାର ଜୀବନସାଥୀ (ତରଙ୍ଗ ଟିଭି)- ଉପସ୍ଥାପକ
* ମୁଁ ବି ହିରୋଇନ୍ ହେବି (ସାର୍ଥକ ଟିଭି)- ବିଚାରକ
* ରଜ କୁଇନ୍ (ସାର୍ଥକ ଟିଭି)- ମେଣ୍ଟର

## ଲୋକପ୍ରିୟ ଆଲବମ୍
* ଜାଇଫୁଲ

## ବିବାଦ
ଜୁଲାଇ ୨୦୧୭ରେ ପୁପିନ୍ଦର ଏବଂ ତାଙ୍କ ପତ୍ନୀ ରୁପିନ୍ଦରଙ୍କୁ ବାଲିଅନ୍ତା ପୋଲିସ ଗିରଫ କରିଥିଲା । ୯୦ ଲକ୍ଷ ଟଙ୍କାର ଏକ ଠକେଇ ମାମଲାରେ ଉଭୟଙ୍କୁ ଗିରଫ କରାଯାଇଥିଲା ।

## ଆଧାର
## ବାହାର ଆଧାର
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ କଥାଚିତ୍ରରେ ପୁରୁଷ ଅଭିନେତା
ଦ‌ହିବୁନ୍ଦି

**ଦ‌ହିବୁନ୍ଦି** ଏକ ଜଣାଶୁଣା ଖାଦ୍ୟ ଅଟେ । ଏହାର ପ୍ରସ୍ତୁତି ପ୍ରଣାଳୀ ସ‌ହଜ ଅଟେ। ଏଥିରେ ମୂଖ୍ୟ ଉପାଦାନ ଦ‌ହି ଏବଂ ବୁନ୍ଦି ଅଟେ । ପ୍ରଥମେ ଦ‌ହିକୁ ଭଲସେ ଫେଣ୍ଟା ଯାଏ । ସେଥିରେ ବୁନ୍ଦି ଏବଂ ବିଭିନ୍ନ ମସଲା (ଜିରା ପାଉଡର,କଳା ଲୁଣ, ଲଙ୍କା ଗୁଣ୍ଡ, କଳା ଲଙ୍କା ଗୁଣ୍ଡ) ପକାଯାଏ । ଏହାପରେ ଧନିଆ ପତ୍ର ପକାଇ ଭଲସେ ମିଶାଯାଇ ପ୍ରସ୍ତୁତ କରାଯାଏ ।

ଏହାକୁ ପଲଉ, ଭାତ କିମ୍ବା ବିରିୟାନି ସ‌ହିତ ପରଷା ଯାଏ ।

## ଗ୍ୟାଲେରି

File:Boondi raita.JPG|thumb|ଦ‌ହିବୁନ୍ଦି
File:Rangoli Boondi Raita.jpg|thumb|ଦ‌ହିବୁନ୍ଦି
File:Tawa pulao and boondi raita.JPG|thumb|ଦ‌ହିବୁନ୍ଦି ସ‌ହିତ ପଲଉ
File:Indian condiments - Raita.jpg|thumb|ଦ‌ହିବୁନ୍ଦି
File:Boondi ka raita A regular dish.jpg|thumb|ଦ‌ହିବୁନ୍ଦି

## ଆଧାର 
ଶ୍ରେଣୀ:ନିରାମିଷ ଖାଦ୍ୟ
ମସଲା ଭେଣ୍ଡି

**ମସଲା ଭେଣ୍ଡି** (ବୈକଳ୍ପିକ ରୂପେ ଭେଣ୍ଡି ଫ୍ରାଏ କୁହାଯାଏ) ଯାହାର ସ୍ୱାଦ ଚଟପଟା ଅଟେ । ଏହା ମୁଖ୍ୟତଃ ପିଆଜ ଓ ଭିନ୍ନ ଭିନ୍ନ ମସଲା ଦେଇ ପ୍ରସ୍ତୁତ କରାଯାଏ । ଭେଣ୍ଡିକୁ ହାତ ଆଙ୍ଗୁଳି ଆକାର (ଭେଣ୍ଡିକୁ ମଝିରୁ ଦୁଇ ଖଣ୍ଡ) କାଟି ସ୍ୱାଦିଷ୍ଟ ମସଲାରେ ଗୁଳାଇ ତେଲରେ ଛଣା ଯାଏ କିମ୍ବା ଅଳ୍ପ ଆଞ୍ଚରେ ଭାଜି ଦିଆଯାଏ ।

ମସଲା ଭେଣ୍ଡି ଭାରତର ଏକ ପ୍ରସିଦ୍ଧ ସ୍ୱାସ୍ଥ୍ୟକର ଖାଦ୍ୟ ଅଟେ । ମୁଖ୍ୟତଃ ଓଡ଼ିଶା, ପଞ୍ଜାବ ଏବଂ ରାଜସ୍ଥାନର ପସନ୍ଦ ଯୁକ୍ତ ଖାଦ୍ୟ ଅଟେ । ଏହା ଏକ ଶୁଖିଲା ଖାଦ୍ୟ ଅଟେ ଯାହାକୁ ସାଧାରଣତଃ ରୋଟି, ଭାତ କିମ୍ବା ଜଳଖିଆ ସହିତ ପରୋସା ଯାଏ ।   

## ଲିଙ୍କ
* ପଞ୍ଜାବୀ ମସଲା ଭେଣ୍ଡି
* ଅର୍ଚ୍ଚନାଙ୍କ ପିଆଜ ମିଶା ଭେଣ୍ଡି ମସଲା

ଶ୍ରେଣୀ:ଓଡ଼ିଆ ଖାଦ୍ୟ
ନବଗୁଞ୍ଜର

**ନବଗୁଞ୍ଜର** ସାରଳା ମହାଭାରତରେ ବର୍ଣ୍ଣିତ ଏକ ବିଚିତ୍ର ପ୍ରାଣୀ । ବର୍ଣ୍ଣନା ଅନୁସାରେ ଏହି ପ୍ରାଣୀ ନଅଗୋଟି ପଶୁପକ୍ଷୀଙ୍କ ଅଙ୍ଗର ଏକ ସମ୍ମିଶ୍ରଣ । ବିଷ୍ଣୁ ବା କୃଷ୍ଣଙ୍କ ଏକ ଅବତାର ଭାବେ ନବଗୁଞ୍ଜର ଗୃହୀତ । ନବଗୁଞ୍ଜରର ଚୂଳ ଓ ଶିର କୁକୁଡ଼ାର, ବେକ ମୟୂରର, ଗୋଟିଏ ଭୁଜ ମନୁଷ୍ୟର, ଗୋଟିଏ ପାଦ ହାତୀର, ଗୋଟିଏ ପାଦ ବାଘର, ଗୋଟିଏ ପାଦ ଘୋଡ଼ାର, ପିଠି ବୃଷଭର, କଟି ସିଂହର ଓ ଲାଞ୍ଜ ସାପର । ପଟ୍ଟଚିତ୍ରକାରଙ୍କ ପାଇଁ ନବଗୁଞ୍ଜର ଏକ ପ୍ରିୟ ବିଷୟ ।

ସାରଳା ଦାସଙ୍କ ଲିଖିତ ମହାଭାରତ ଛଡ଼ା ଅନ୍ୟ କୌଣସି ମହାଭାରତରେ ନବଗୁଞ୍ଜରର କାହାଣୀ ମିଳେ ନାହିଁ । ଥରେ ଅର୍ଜୁନ ଗିରି ଉପରେ ତପ କରୁଥିବା ବେଳେ କୃଷ୍ଣ ନବଗୁଞ୍ଜର ଭାବେ ତାଙ୍କ ସମ୍ମୁଖରେ ଉଭା ହୁଅନ୍ତି । ନବଗୁଞ୍ଜରର ବିଚିତ୍ର ରୂପ ଦେଖି ଅର୍ଜୁନ ପ୍ରଥମେ ଆଶ୍ଚର୍ଯ୍ୟ ଚକିତ ଓ ଭୟଭୀତ ହୁଅନ୍ତି । କେବେ ନ ଦେଖିଥିବା ପ୍ରାଣୀ ଦେଖିବାରୁ ସେ ଧନୁ ଟେକି ତାକୁ ମାରିବାକୁ ଚେଷ୍ଟା କରନ୍ତି । ପରେ ଏହା ବିଷ୍ଣୁଙ୍କ ମାୟା ବୋଲି ବିଚାରି ଅର୍ଜୁନ ନବଗୁଞ୍ଜରକୁ ପ୍ରଣାମ କରନ୍ତି ।

ପୁରୀ ବଡ଼ଦେଉଳର ଉତ୍ତର ପାର୍ଶ୍ୱରେ ନବଗୁଞ୍ଜର ଓ ଅର୍ଜୁନଙ୍କ ଦୃଶ୍ୟ ଖୋଦିତ ହୋଇଛି । ଗଞ୍ଜପା ପରମ୍ପରାରେ ମଧ୍ୟ ନବଗୁଞ୍ଜର ଦେଖିବାକୁ ମିଳେ । ସାଧାରଣତଃ ପୁରୀ ଓ ଗଞ୍ଜାମରେ ନବଗୁଞ୍ଜର ରଜା ଓ ଅର୍ଜୁନ ମନ୍ତ୍ରୀ ଥାଇ ଗଞ୍ଜପା ମିଳେ । ଏ ଶୈଳୀରେ ଅଙ୍କିତ ଗଞ୍ଜପାକୁ ମଧ୍ୟ *ନବଗୁଞ୍ଜର* କୁହନ୍ତି ।

## ଆଧାର 
ଶ୍ରେଣୀ:ଓଡ଼ିଶାର କଳା